text:
داش داش اوسته قالمازدی
دئییرلرکی، خوجا نصرالدین آنادان اولدوغو کند چوخ گؤزل ایمیش. چوخ گؤزل هاواسی،
جوربهجورسولاری، قشنگ باغلاری، باغچالاری وار ایمیش.
ایستی یای گونلری نین بیرینده خوجا ائشیدیر کی، شهرین حاکیمی واخت کئچیرمک اوچون
هامان کنده گزمه یه گئدیب. قالیر کندین قئیدینه کی، گؤرهسن حاکیمین بو واخت کئچیرمه یی
کنده نَیه باشا گلهجک؟
بیر هفته کئچیر. خوجا ائشیدیر کی، حاکیم قاییدیب گلیب. دوروب حاکیمین یانینا گئدیر.
باخیرکی، حاکیمین کئیفی چوخ سازدی. سلام-کلامدان سونرا خوجا حاکیمدن سوروشور:
- یاخشی، حاکیم آغا نئجه کئچدی؟ راضی قالدینمی؟
حاکیم دئییر:
- بیلیرسن نئجه یاخشی کئچدی... هئچ بیلمه دیم کی، بیر هفته نئجه گلدی، نئجه کئچدی؟
- بیرده باخدیم کی، قورتاریب. باخ، بیرینجی گون کندده بؤیوک بیر یانغین اولدو،
کندین تامام یاریسی یاندی. جاماعت ائله قیشقیریب قاچیردی کی، آدامین گولمکدن قارنی
جیریلیردی حتی بیر نئچه آدام دا یاندی.ایکینجی گون بیر قودورموش ایت اون-اون بئش
نفرهجن آدام قاپدی. اؤزون فیکیرلش گؤر نه قیامت اولار دا... لذّت وئردی.
صاباحیسی بیر سئل گلدی، بیر سئل گلدی، داها نه دئییم... تزه بیچیلمیش بوغدالار سویون
ایچینده اوزوردو، اونلارین دالینجا آداملار اؤزلری ده اوزوردولر. چوخلو آدام دا آپاردی.
دؤردونجو گون بیر کندلی دلی اولدو، بئش-آلتی آدام اؤلدوردو. بئشینجی گون بیر دام اوچدو،
بوتون کولفت قالدی آلتیندا. اؤلن، قولو سینان، باشی ازیلن. آلتینجی گون بیر آرواد اؤزونو
بوغوب اؤلدوردو... آخیر کی، دئمه یینن باشا گلن دئییل. باشقا جورکئیف چکدیک. من
عؤمرومده بئله کئیف گؤرمه میشدیم.
خوجا حاکیمین سؤزلرینه قولاق آسیب دئییر:
- یاخشی کی، بیر هفته یه گلیبسن. بیر آز دا قالسایدین کندده داش- داش اوستده قالمازدی.
خوجا نصرالدینین بوستانیندا
بیر آخشام اوستو خوجا اؤز بوستانیندا قووون دریرمیش. اۆچ نفر گلیب سلام وئریر.
خوجا سلامی آلدیقدان سونرا تئز بیر قووون کسیرکی:
- بویورون، قووون یئیین!
قوناقلار یئییب دویاندان سونرا دورورلارکی، گئتسینلر، خوجا دئییر:
- قووونلاردان سئچین، گؤتورون، اوشاقلارا دا آپارین!
ائله خوجا بونو دئجک قوناقلاردان ایکیسی هرهسی ایکی قووون، اوچونجوسو ده اللشه –
اللشه اوچ قووون گؤتورور. خوجا تئز اۆچ قووون گؤتورن قوناغا تعظیم ائدیب دئییر:
- پادشاه ساغ اولسون! اؤز وزیر-وکیلینله منیم بوستانیما خوش گلمیسن!
قوناق حئیرتله سوروشور:
- سن نه دن بیلدین کی، من پادشاهام، بونلار دا وزیر-وکیل؟
خوجا دئییر: موفته خورلوغونوزون درجه سیندن بیلدیم.
هامینیزین دردینی چکیرم
شهرین حاکیمی خوجا نصرالدینه اؤزونون ان قورخولو دوشمنی کیمی باخارمیش.بوتون
فیکری ذکری بو ایمیش کی، بیر فورصت تاپیب خوجا یا پیسلیک ائلهسین.اما هرنه حیله
قورارمیشسا،خوجا ایشین ایچیندن ائله مهارتله چیخارمیش کی،حاکیم اؤزو آخماق وضعیتده
قالارمیش. گونلرین بیرینده خوجانین ائششه یی اؤلور.حادثه خوجایا او قدر تأثیرائلهییرکی،
کیشی عمللی-باشلی یاسا باتیر.نه دینیر، نه دانیشیر،ائله درد چکیر.شهرین حاکیمی مسئله دن
خبردار اولور. هئچ اولمازسا خوجا یا ساتاشماق اوچون یاخشیجا فورصت دوشدویونه سئوینیر.
آدام گؤندریب خوجانی حضورونا چاغیرتدیریر.سلامدان سونرا یالاندان قاش-قاباغینی
ساللاییب دئییر:
- بو نه بدباختلیقدیرسنه اوز وئریب، آی خوجا!؟ دئییرلرجانیندان آرتیق ایسته دیگین، اؤزونه
لاییق بیر ائششه یین وارایمیش، اؤلوب... بس بیزیم کیمی دوستلارا نییه خبر وئرمه میسن؟
خوجا باشا دوشورکی،حاکیم اونو تحقیرائله مک مقصدیله چاغیریب. اؤزونو پوزمادان دئییر:
- سیز حاقلیسینیز، حاکیم آغا! من دوغرودان دا او ائششه یی چوخ ایسته ییردیم.
او، منه هم ائششک ایدی، هم آت، هم ده سیزدن یاخشی اولماسین، گؤزل بیر دوست ایدی.
یازیق ائله بیردن-بیره آزارلادی، عؤمرونو باغیشلادی سیزه.
حاکیم باخیر کی، خوجا یئنه ده اونو اوسته له دی. یانینا چاغیرماغینا دا پئشمان اولور. بیرتهر
باشدان ائلهمک اوچون دئییر:
-چوخ فیکیرائتمه! دونیانین وفاسی بودور.هامیمیزاو یولون یولچوسویوق...نه ائتمک اولارکی؟
خوجا دئییر:
-اشی، سیز ساغ اولون! الله اونون عؤمروندن کسسین، جالاسین سیزین کیمی دوستلارین
عؤمرونه.او نئجه دئیرلر،تورپاغی سانی یاشایاسان. آنجاق من ده ائله تک بیرجه ائششه یین
دردینی چکمیرم کی؟.. بیلیرم کی، سیزهامینیز او یولون یولچولاری سینیز،اودور کی، ائله
هامینیزین دردینی بیردن چکیرم.
ساققال ایختییاری
دئییرلر کی، هرهنین بیر عادتی اولار. خوجانصرالدینین ده عادتی بو ایمیش کی، چوخ
تئز- تئز ساققالینی تومارلارمیش. تیمورلنگ اینجیتمک مقصدی ایله بیرگون اونا دئییر:
- ساققال تومارلاماغی سنه قاداغان ائله ییرم. بیر ده تومارلاسان ساققالینی قیرخدیراجاغام،
الینی ده کسدیرهجه یم.
خوجا تیمورا یاخشی بلد ایمیش. بیلیرمیش کی، چوخ دا اونون ایپینین اوستونه اودون ییغماق
اولماز. اودورکی، یازیق ساققالینی تومارلاماغی ترگیدیر.
بو احوالاتدان بیر مدت کئچیر. گونلرین بیرینده تئیمور خوجا دان سوروشور:
- خوجا، من نه ائله ییم کی، اهالی منیم عدالتیمه اینانسین؟
خوجا دئییر:
- هرشئیدن قاباق، قیبله ی-عالم، هر کیشی نین ساققالی نین ایختییارینی اؤزونه قایتار!
یالان اولاجاق
خوجا نصرالدین بیر گون یولدا ائششه یینی ایتیریر، نه قدر آختاریرسا، تاپا بیلمیر.
آخیردا ال چکیب پییادا ائوه قاییدیر. بیر آز گلندن سونرا قونشوسو چیخیر قاباغینا.
خوجا قونشوسونو گؤرجک سوروشور: قونشو، کندده تزه نه وار، نه یوخ؟
قونشو دئییر: ائله تزه بیر شئی یوخدور. نئجه؟
خوجا سوروشور: بس کندده دانیشمیردیلار کی، خوجا نین ائششه یی ایتیب؟
قونشو دئییر: یوخ، ائشیتمه میشم.
خوجا تئز شوکور ائلهییر کی: آللاها شوکور. دئیه سن ائششه یین ایتمه یی یالان اولاجاق.
اگر دوغرودان ایتسئیدی، جاماعت دانیشاردی.
برچسبها: گوناگون, ملانصرالدین, بهلول عاقل, بهلول دیوانه, پشه
خوجا نصرالدین و جاوان
قیش آخشاملاریندان بیرینده خوجا محله ده کی چایخانایا(قهوه خانه) گئدیر. فیکیر وئریب
گؤرورکی، دوکانین کونجونده بیر جاوان اوغلان اوتوروب، اما ائله دی، ائله دی کی،
ائله بیل غم دریاسینا باتیب.خوجا ماراقلانیب جاوانا یاخینلاشیر، بیر آز اوردان-بوردان
صؤحبت ائله یند ن سونرا سوروشور:
- قارداش، دئ گؤروم، سنه نه درد اوز وئریب کی، بئله غم دریاسینا باتمیسان؟
جاوان بیر آه چکیب باشلاییر کی:
-آی خوجا ،سندن آییب اولسا دا، من فیلان تاجیرین قیزینا عاشق اولموشام.قیزدا منی سئویر.
ایکیمیز ده بیر-بیریمیزه سؤز وئریب عهد پیمان باغلامیشیق. او، دؤولتلی تاجیر قیزیدی،
اما من، نئجه کی گؤرورسن، یوخسول بیر اوغلانام. چوخ گؤتور- قوی ائلهیندن سونرا
آخیری دونن گئتدیم تاجیرین یانینا کی، بس، قیزینی وئرمنه. تاجیربیر آلتدان یوخاری
منه باخیب دئدی:
- قیزیمی نه قدر سئودیگینی گرک ثبوت ائلییه سن. او دا بئله اولار کی، گرک چایدا بوزو
سیندیریب گیرهسن سویوق سویون ایچینه. تا سحره قدراورادا قالاسان. بونو ائله سن اوندا
قیزی سنه وئررم.
من محبتین گوجوندن "باش اوسته" دئییب اورادان چیخدیم. گؤزله دیم قارانلیق دوشدو.گلدیم
چایین کنارینا. بوزو سیندیریب بوغازاجان گیردیم سویوق سویون ایچینه. قاریاغیردی،کولک
ویییلداییردی، بیرسویوق وار ایدی کی، دای نه دئییم. دوز صوبحه قدر قالدیم سویون ایچینده.
ائله کی،سحرآچیلدی، سودان چیخدیم، اوز قویدوم تاجیرین ائوینه. ایچری گیریب دئدیم:
"تاجیر، العهدو من الوفا. من شرطی یئرینه یئتیردیم، سن ده ودینه عمل ائیله".
تاجیر یئنه ده بیر آلتدان یوخاری منه باخیب دئدی:
- یالان دئییرسن. ثبوت ائله کی، سن دوغرودان دا سحره قدرسودا قالیبسان.
من آند-آمان ائله ییب دئدیم:
- واللاه، بالله، قالمیشام. حتی او اوزاق کندلرین بیرینده بیر پنجرهده بیر شام دا یانیردی.
تاجیر گولوب دئدی:
- دئمک، شرطیمیز پوزولوب. سن گؤزونله ایشیغا باخیب قیزینیبسان.
من نه قدر ائلهدیم کی، "آی جانیم، ایکی آغاجلیقدان دا شام ایشیغینا باخماقلا آدام قیزینا
بیلرمی؟" - کار ائلهمه دی کی، ائلهمه دی. من ایشی حاکیمه وئردیم. بیلمیرم حاکیمله گئدیب
نه چوغوللاشدی، نه چوغوللاشمادی، حاکیم ده اونون دئدیکلرینی تسدیق ائیلهییب منی
چیخاردیب قوودو. ایندی ایشیم اولوب بئله آه-زار.
خوجا اولدن آخیرا کیمی دقتله قولاق آسیب جاوانا دئییر:
- صاباح آخشام منه قوناقسان. گلمه میش اولما!
خوجا دوروب اورادان بیر باش تیمور لنگین حضورونا گئدیر. باش اییب دئییر:
- قیبلهی-عالم، صاباح آخشام منه قوناقسینیز.
اورادان گئدیب همن حاکیمی، همن تاجیری ده چاغیریر. بلی، صاباح اولور. تئیمور،حاکیم،
تاجیر و باشقا دعوت اولونموشلار گلیرلر. خوجا بونلاری یاخشیجا قبول ائلهییر، اگلشدیریر،
اؤزو هارایا ایسه چیخیب گئدیر.
تیمور اطرافا گؤز گزدیریب گؤرورکی، نه اوجاق یانیر، نه قازان قایناییر. قالیر معطل کی،
بو نئجه قوناقلیقدیر... غرض، بیر-ایکی ساعت گؤزله ییرلر،
خوجا گلمیر. آخیردا تیمور آروادی چاغیریب سوروشور:
- آی باجی، بس خوجا هارا گئتدی؟
آرواد دئییر: باغچانین دیبینده سیزین اوچون پلوو بیشیریر. تئیمور قوناقلاری دا گؤتوروب
گئدیرباغچانین دیبینه. باخیرکی، خوجا اوجا بیر آغاجین باشیندان بیر پوتلوق قازان آسیب،
آغاجین دیبینده ده بیر شام یاندیریب، اوتوروب گؤزله ییر. تیمور سوروشور:
- خوجا بو نه دیر؟ بورادا نه قاییریرسان؟
خوجا چوخ ساکیت دئییر:
- قیبلهی-عالم ساغ اولسون! سو آسمیشام، گؤزله ییرم قایناسین، سیزین اوچون پلوو بیشیریم.
تئیمور حیرصله نیب دئییر:
- آده، سن اؤزونو دولامیسان، یا بیزی؟ بورادان دا اورایا ایستی دیَیب سو قیزار؟
خوجا اوندان ده برک حیرصله نیب دئییر:
- بس ایکی آغاجلیقدا یانان شاما باخماقلا دا بدن قیزار کی، سن اوحؤکمو چیخاریبسان؟
تیمورسوروشور: "بو نه مسئله دیر؟". خوجا احوالاتی اونا دانیشیر، قیزی آلیب اوغلانا وئریر.
برچسبها: ملانصرالدین


c: text/html

text:
خلایقدن جفا گوردوم تماماً بیوفا گوردوم
وفاسیز آشنالردن عجائب ماجرا گوردوم
اولارکی لاف یکرنگی ووروب آخر دو رنگ اولدی
تمام اقربالر عقرب اولدی جانگزا گوردوم
کیمه بیل باغلادیم قطع اولدی امیدیم بلیم سیندی
فقط بیر آشنا عقرباده تک خدا گوردوم
فقط بیر تخم مرغی ساده و یکرنگ بیلمیشدیم
اونوندا کوینگین رد ایلدیم رنگین دو تا گوردوم
جهاندا قورخما دشمنن همیشه آشنادن قورخ
نه اینکه اشنانون حیله و مکرین خفا گوردوم
الونن اوپسه آلانما چکر آخر ایاقونن
سو اوپسه پای دیواره ییخیب ویران سرا گوردوم
زلیخا ایستمیردی یوسفی اوز نفسین ایستیردی
حامی اوز نفسینین محبوبیدور دنیانی لا گوردوم
صمیمیت محبت عشق بازی ایتده کاملدی
بو حیوانین وفاسین راه حقه آشنا گوردوم
شاعر: منعم
طبقه بندی:
مجنونون آدی ائیله کی دیل دهن دیله دوشدی
گوردی قالا بیلمیر داخی چول دهن چوله دوشدی
بیر گول وار ایدی دوره چمنزار ایدی زیبا
آقشام چاغی گلدی او گوزهل منزله دوشدی
گون باتدی غم آرتدی چولون آهولاری یاتدی
خوللار باشین اگدی او قدهر چلچله دوشدی
چرخین قارالان چهرهسی کوکبله بزهندی
رخسار سیاهه ائله بیل آبله دوشدی
اسدی او بیابان ده بیر باد غمانگیز
غملر بورویوب آتش عشقی دیله دوشدی
صبح اولدی چمن گولدی شتر زنگی چالیندی
گلدی گولون اطرافینه بیر قافله دوشدی
اگلشدیله باهم دئدیلر وای بو نه حال دی
نیلیم دئدی دوران دولانیب ایش بئله دوشدی
سوز دوندی دانیشدی بیری پولدان بیری مالدان
مجنونه آجیق گلدی بو سوزلر گله دوشدی
دوندی دئدی پول صحبتی عمری هدر ائیلر
اولدوزکی گورهرسوز پولوز ال دهن اله دوشدی
بیر سوز دانیشون کی ایکی دنیالره دگسین
بیرکیم دئمهسین کی بو سوزوز نافله دوشدی
هر لحظه دانیشساز دانیشین لیلی سوزوندهن
گولشنده گوروم بولبولوم هانسی گوله دوشدی
هر گون باخارام عکسینه آئینهی دل ده
صد حیف اولا مابینیمیزه فاصله دوشدی
عشّاق وطن جبههده غرق اولدی لا قانه
منعم وطن آواره سی چول دهن چوله دوشدی
شاعر: منعم
طبقه بندی:
غم لئشگری لئشگرگه-ی-اسلامه گلیبدیر
سس دۆشدۆ ابوالفضله امان نامه گلیبدیر
تل اۆسته چێخێب شئمر-ی-خطادیده خطاکار
آوازیله سسلهندی ابوالفضلی اوْ غدّار
گلدی اۇجا بوْیلۇ اوْ اۇزۇن قوْللۇ علمدار
تعظیم ائدیب عبّاسه او بیدین-ی-ستمکار
برنامه وئریب آشدێ باخێب بُهتیده قالدێ
تئز پارچالادێ چکمهسینین آلتێنا سالدێ
اوْلسئیدی اگر شهدهن ایجازه اوْیاناردۇن
بۇ تیغ-ی-شررباریله قانه بوْیاناردۇن
حئیرتله اوْ بیدین الینی بیربیره وۇردۇ
دال دالی گئدیب ساق دیزی اۆستۆنده اوْتۇردۇ
شاهین اوْ شجاعتلی علمدارینه باخدێ
شهلا گؤزۆنه قدّینه قوْللارێنا باخدێ
عرض ائیلهدی عبّاس ائشیت موعظه مندهن
اؤز نفسیوه رحم ائیله ال چک بۇ حسیندهن
دونیا بۇ حسینسیز دئدی بیر کلمهی-ی-لادور
چوْخ موعظه ائتمه بۇرا مئیدان-ی-بلادور
آیرێلدێ گلیب خئیمه قاباغێندا دایاندێ
ایستیردی گئده محضر-ی-سلطانه اۇتاندێ
سالدێ آشاغا باشێنێ جوش ائیلهدی غیرت
من حدس ائدیرم گلمهدی چون چکدی خجالت
شاه-ی-شُهدا بیلدی بۇلۇتلار کیمی دوْلدۇ
گلدی اۇجا بوْی قارداشێلان قوْل بوْیۇن اوْلدۇ
قارداش دئدی مانع دگیلهم گئتسوْن ابوالفضل
من بیکسی بییاوهی ترک ائتسوْن ابوالفضل
من باغلامێشام روز-ی-ازل اؤلمهگه پئیمان
سن سالما بلایه اؤزینی تازه جاوانسان
مندهن نیگران اوْلما مرامه چاتارام من
دونیا سؤزۆنۆن داشێنێ باشدان آتارام من
صبّاح بۇ بیابانیده قانه باتارام من
شئشماهه بالام سینهده راحت یاتارام من
عرض ائیلهدی یا سیّدی قلبیمده یارام وار
نوکرلری قوْومازلار اگر قوْوسوْن هارام وار؟
درک ائتدی امان نامه سؤزۆن ماه-ی-مدینه
یێغدێ باشێنا دربهدر اطفالی سکینه
سسلهندی آچێن باشۇزۇ باشۇزدا بلا وار
عبّاس عمومی کرب-وْ-بلادان آپارۇرلار
قێزلار گؤزۆ یاشلێ، هامودان دۆشدۆ قباقه
گلدی اوْ خانیم، سۆدامهری آلدێ قۇجاقه
بیردن هاموسی سسلهدی لایلای علی اصغر
گئتسه عمومیز وای بیزه وای علی اصغر
دۇرمۇشدۇ همان یئرده اۇزۇن قوْللۇ علمدار
بیردهن آقانێ دؤرهلهدی خۇرداجا قێزلار
بیر ناله بلند اوْلدۇ سکینه اۆرهگیندهن
اگلهشدی یئره دۇتدۇ ابوالفضل اتهگیندهن
عبّاس عمو گئتمه بۇ یانان لبلره خاطیر
قوْیما بیزی چؤللرده علی اصغره خاطر
فوراً آلێب آغوشه الین باشینه چکدی
جوش ائیلهدی غیرت، گؤزۆنۆن یاشێنێ تؤکدۆ
آیرێلمئیوب هر قدر بۇ قوْللار بدنیمدهن
آیرێلمارام ای نازلی سکینه بالا سندهن
گۆن باتدێ بلا آرتدێ گؤرۆندۆ مه-ی-تابان
اۇلدۇزلارێلان اوْلدۇ سماوات چێراغان
سؤندۆردۆ چێراغلارێ حسین قلبیلر اسدی
سسلهندی گئدین خالِق-ی-یکتا منه بسدی
صبّاح قیامتدی بۇ صحرای بلاده
کیم قالسا گرهک غرق اوْلا دریای-ی-بلاده
سس دۆشدۆ باشێندان داغێلێب چؤللره لئشگر
قێرخ آلتێ نفر قالدێ، اوْتۇز بئش قارا معجر
باخدێ داغێلان لئشگهره آواره رقیّه
تؤکدۆ گؤزۆنۆن یاشێنێ بیچاره رقیّه
یاندێ گینه مشعللر ائدیب حجّتین اتمام
گؤردۆ دایانێب تیترهییر عبّاس-ی-دلآرام
سسلهندی زُهِیر ایله حبیب ابن مظاهر
ای فاطمه دلبندی کی ای طیّب-وْ-طاهر
سن غرق اوْلاسان قانلێ بۇ دریاده حسینیم
بیز عازم اوْلاق مسکن-ی-مأوایه حسینیم؟!!
صبّاح نه دییهک حضرت-ی-زهرایه حسینیم
سندهن سوْرا عار اوْلسۇن اوْ دونیایه حسینیم
شاه-ی-شُهدا اللری قوْینۇندا دایاندێ
شمعین باشێنا دستهی-ی-پروانه دوْلاندێ
ائتدی بیر اشاره چکیلیب پردهی-ی-ظۆلمات
گؤرسهندی اوْ دم گؤزلرینه روضه-ی-جنّات
امر ائیلهدی اصحابه اگر اوْلسا قبیلوْز
تا اهل-ی-عیالی آپارێن ساکین ائدین سیز
عورتلروزی قوْیمئیون عُدوان آراسێندا
صبّاح قالالار ورطه-ی-توفان آراسێندا
گلدی هاموسی اهل-ی-عیالین ائدیب احضار
چێخدێلا سراسیمه اوْ عصمتلی خانێملار
سسلهندیله حضرت بۇیۇرۇر حاضر اوْلۇن تئز
بۇ قوْرخۇلۇ چؤلدهن سیزی بیر یانه چکهک بیز
بۇ کلمهنی درک ائتدی اوْ غیرتلی خانێملار
بیردهن هامۇسێ آغلادێ جوش ائیلهدی قانلار
ناله گئجهنین عالمی قوْزاندێ سمایه
عورتلر اوْ شاهێن چادیرین آلدێ آرایه
سسلهندیله ای عالَمه اوممید حسینجان
رحم ائیله بیزی قوْما قاپۇندان سنه قۇربان
رحم ائت بۇ آدامسێزلارا پئیغمبره خاطیر
قوْما بیزی شئشماهه علی اصغر خاطیر
سسلهندی چادیردان اوْ زمان شاه-ی-شهیدان
صبّاح قوْپاجاقدۇر بۇ بیابانیده توفان
قصدیم بۇدۇ سیز قالمێیاسۇز قان آراسێندا
قانلار تؤکۆلهن وقتیده توفان آراسێندا
درک ائتدی خانێملار بۇ سؤزۆ آغلادێ هایهای
سسلهندیله ائیوای حسین وای حسین وای
بیز گئتدیک اگر جمع-ی-پریشان هارا گئتسین؟
زینبده آدامسێزدێ حسینجان هارا گئتسین؟
بۇ السیز آیاقسێز بۇ سۇسۇزلار هارا گئتسین؟
بیکس آتاسێز خۇرداجا قێزلار هارا گئتسین؟
بیز گئتدیک حسین نازلێ رقیّهوْن هارا گئتسین؟
قارداشسێز اوْ ایستهکلی رقیّوْن هارا گئتسین؟
زینب یانان اوْدالاردا دۆشۆب یاننێق حسینیم
چؤللرده قالێب قوْل-قوْلا باغلاننێق حسینیم
قوْشار: منعم اردبیلی
طبقه بندی:

robotstxt: allowed

filter: keep


text:
قصیده
بوتون بئیتلرینین سون مصراعی ، بیرینجی بئیتین هر ایکی مصراعی ایله قافیه لی اولان شعره قصیده دئییلیر. قصیده اون بئش بئیت دن چوخ اولار . ادبیات تاریخیمیزده قصیده لریمیزین موضوعو رنگارن اولموشدور .بابالاریمیز شعرین قصیده فورماسینی عرب ادبیاتیندان آلمیشلار و تاریخ بویونجا هم فارس دیلینده و هم تورکجه میزده طنطنه لی قصیده لر قوشموشلار.
قصیده ، حمدیه ، نعمت ،منقبت ، فلسفه ، عرفان ، اجتماعی و سیاسی موضوعلاردا یازلار . « خاقانی » فارس ادبیاتی نین ان آدلیم قصیده یازانی کیمی تانینیر. تورکجه میزده بیر چوخ شاعیر ، او جمله دن اونونجو عصرین نایغه سی « ملا محمد بن سلیمان فضولی » حکمتلی قصیده یازمیشلار . « سید ابوالقاسم نباتی » نین تورکجه میزه قازاندیغی 22 قصیده سی الیمیزده دیر .
بیر گؤزل قصیده ابوالقاسم نباتی دن
بیر کؤنول کیم ، اولا دائیم رخ جانان ایله جمع
اولماز اول بیرده داخی طرف گولوستان ایله جمع
منی مئی دن ، سیزی تانری ! سیز اگر منع ائده سیز
دای منیم کؤنلوم اولور جم کیمی بیر قانیله جمع
داغیت ، افشان ائله اول طره ی عنبرشکنی
تاکی اولسون کؤنول اول زولف پریشان ایله جمع
بیر کؤنول کی اولا بیر غنچه لبین مفتونو
اولومو بیرده مگر باده ی ریحان ایله جمع ؟
کونج وحدتده کؤنول شمعینه اولدوم قانع
شمع دل اولماز ایمیش شمع شبستان ایله جمع
بولبول طبع خزان دیده کیمی گولشنده
کؤنلومو ائیله میشم طبع غزلخوانیله جمع
کیلک نئی دن تؤکرم کاغیذا شهد شکری
در نظمی ائدرم گؤوهر غلطان ایله جمع
داغیلان خسته کؤنول شیشه سی نین پاره لرین
ریزه – ریزه ائده رم سبحه ی سبحان ایله جمع
یوسف مصر کیمی طعنه اخوان حسود
ائتدیلر خاطیریمی محنت زندان ایله جمع
صبر ایله حل اولور هر عقده مشکل ، بالله
لذت وصل اولور زحمت هجران ایله جمع
یاری دوت ، غئیری اونوت ، سن ده گؤزوم مجنون تک
ممکن اولماز اولا بیر جان ایکی جانان ایله جمع
توشه راه فنا ائتمگه هر خار و خسین
ائده رم بادیه ی عشقده مژگان ایله جمع
هاراسان ، هاردا قالیبسان یئنه ای شور جنون
آه ! اولدوم یئنه بو عقل گران جان ایله جمع
چاره قیل دردیم ساقی ، منه بیر جام ، آمان
اولسا کؤنلوم اولاجاق دیده گریان ایله جمع
مرحبا طره طناز، نه خوب ائتدی گؤزون
کؤکسومون یاراسینی ناوک پئیکان ایله جمع
گل کؤنول ، ائیله داخی رؤهد و ریادان پرهیز
گل نباتی کیمی ، اول حلقه ریندان ایله جمع
منبع : کتاب دیوان اشعار ترکی حکیم ابوالقاسم نباتی به تصحیح و تحیشه و مقدمه دکتر حسین محمدزاده صدیق


text:
دکتر اسرافیل باباجان
دانشگاه غازی آنکارا
بیرینجی بؤلوم
دیوان لغات الترک، تۆرکلرین اسلامیتی قبولوندان سونرا عربجه قلمه آلینماسینا رغمن، تۆرک دیلی و کولتورونو ایلگیلندیرن ان اؤنملی اثرلردن بیریدیر. اثر 1072- 1074 ایللر آراسیندا1 کاشغرلی محمود طرفیندن قلمه آلیناراق، عباسی خلقهسی «محمد المقتدی بامرالله»ین اوغلو «ابوالقاسم عبدالله»ـا سونولموشدور. اثرین تام آدی «کتاب دیوان لغات الترک» دور. تۆرک دیللرینی توپلایان کتاب دئمکدیر. بورادا دیللردن مقصد، لهجهدیر.2دیوان، تۆرکجهدن عربجهیه بیر لغت کتابیدیر. آنجاق، تۆرک دیلینین ایلک سؤزلۆگۆ اولاراق دا قبول ائدیلن اثر، گئرچکده، چئشیدلی تۆرک بویلاریندان دهرلنمیش آغیزلار سؤزلۆگۆ اؤزهللیگی گؤستریر. بونونلا برابر، دیوان یالنیزجا بیر سؤزلۆک اولماییب، تۆرکجهنین 11 یۆز ایلدهکی دیل اؤزهللیکلرینی بلیرتن، سس و یاپی بیلگیسینه ایشیق توتان بیر قرامر کتابی، کیشی، بوی و یئر آدلاری قایناغی، تۆرک تاریخینه، جغرافیاسینا، میتولوژیسینه، فولکلور و خلق ادبیاتینا دائر زنگین بیلگیلر احتوا ائدن، عین زماندا دؤنمین طبّی و تداوی اصوللاری حاققیندا بیلگی آچیقلامالاری ایله مدرن و آنسیکلوپدیک بیر سؤزلۆک کیمیدیر.3
کۆلتۆر و دیلیمیز اۆچۆن باها بیچیلمز بو اثر، اؤلکهمیزده ایلک دفعه ایکینجی مشروطیّتین همن سونراسیندا، مشهور کتاب دوستو «علی امیری» طرفیندن استانبولدا بیر صحافدا بولوناراق، اوزون ایللر اونون نزدینده قالمیشدیر. بیرینجی دنیا ساواشینین دوام ائتدیگی ایللرده، بعضی حکومت ارکانینیندا آرایا گیرمهسی ایله علی امیری، کیلیسلی رفعتین نظارتینده اولماسی شرطی ایله، دیوانین باسیلماسینا مساعده ائتمیشدیر.
اثر، کیلیسلی رفعت (بیلگه) طرفیندن اینجهلنهرک 1333- 1335 (1917- 1915 م.) ایللری آراسیندا استانبولدا باسیلمیشدیر. بو ایلک یاییمدان سونرا، اثر و مؤلفی اۆزهرینده، یورد ایچینده و باقی علم دنیاسیندا، بیر چوخ آراشدیرما و اینجهلمه یاپیلمیشدیر.
آنجاق، علی امیرینین اثری بولماسی و رفعت بیلگهنین ایلک باسقییا حاضرلاماسیندان اؤنجه، بعضی اسکی قایناقلار دوغرودان یادا دولایی اولاراق، دیوان لغات الترکدن بحث ائتمیشلردیر. بونلاردان بیری کاتب چلبینین کشف الظّنون ـودور کی کاشغارلینین لغتینین گیریش بؤلۆمۆنده تۆرکلر حاققیندا نقل ائتدیگی حادثهلره عطف مقصدی ایله اثری سؤز قونوسو ائدهر. ایکینجیسی «عینی» آدی ایله مشهور عینتابلی بدرالدین محمودون «عقد الجمان فی تاریخ اهل الزّمان» آدلی اثریدیر. عینتابلی بورادا، اوغوزلارا عائد معلوماتلاری دیواندان عیناً نقل ائتمک صورتیله اثری ذکر ائتمیشدیر. دیواندان سؤز ائدن اۆچۆنجۆ اثر ایسه «عینی»نین قارداشی شهاب الدین طرفیندن قلمه آلینان «تاریخ البدر فی اوصاف اهل العصر» آدلی کتابدیر. بورادادا تۆرک اوصاف و قبیلهلری حاققیندا بیلگیلر، دیواندان آلینمیشدیر.
دیوانین باتی دنیاسیندا تانینماسینین عقبینده، آلماق، روس، مجار، فرانسیز بیلگینلر چئشیدلی یایینلار تاپمیشلاردیر. بونلارین ان باشدا گلنی، بروکلمان C. Brochelmann ـین یاپدیغی چالیشمالاردیر. بروکلمان، اثردهکی شعرلری، آتا سؤزلرینی، سس تقلیدی کلمهلری و دیل قوراللارینی بیر دیزی مقاله حالیندا یاییملادیغی کیمی، دیوانین بیرده آلمانجا ایندکسنی حاضیرلامیشدیر. بو ایندکس، اثرین تام ترجمهسی یایینلانینجایا قدهر، علم عالمینده قوللانیلمیشدیر. دویان، تۆرکیه تۆرکجهسینه، رفعت بیلگه، عبدالله عاطف توزونار، توفیق بیگ، عبدالله صبری کارتر و بسیم آتالای طرفیندن چئویریلمیشسهده، بیلیندیگی کیمی، رفعت بیلگه و بسیم آتالای چئویریلری دیشینداکیلار، باسیلمامیشدیر.
اثر بعضی تۆرک لهجهلرینه و باتی دیللرینهده چئوریلمیشدیر. دیوان، اؤزبک تۆرکجهسینه (صالح مطلّباف، محمود کاشغارلی: تۆرکی سؤزلر دیوانی، 1- 4 ج. ، تاشکند 1960- 1967). یئنی اویغورجا تۆرکجهسینه (تۆرک دیللری دیوانی، اورومچی، 1981) و روبرت دانکوف طرفیندن: Conpendium of the Turkic Dialects
آدی ایله انگلیزجهیه (1 – 3 ج. ، هاروارد 1982- 1985 م.) ترجمه ائدیلمیشدیر.4سون اولاراق 1997 – 1998 م. ایللرینده، قاراخستاندا، «آقشار ق. آقابایاف» طرفیندن قازاق تۆرکجهسینه ترجمه ائدیلمیشدیر.5 کۆلتۆر و دیلیمیز آدینا ان گؤزل اولانی ایسه، یوخاریدا بحث ائدیلن ترجمهلردن داها علمی و تیتیز اولانینین 2004 ایلینده حسین م. صدیق6 آدیندا تۆرک کؤنکلی ایرانلی ادیب طرفیندن یاپیلان فارسجا ترجمهنین یایینلانماسیدیر.
ایرهلیدهده گؤرۆلهجگی کیمی، بؤیله بیر ترجمه اۆچۆن گرهکلی دیل و کۆلتۆر بیلگیسینه صاحب اولان صدیق، هم کندیندن اؤنجه یاپیلان ترجمهلری گؤزدن کئچیریب، بیر چوخ فونتیک یانلیشلیق و اوخوما خطاسینی دوزهلتمیش، همده کاشغرلی ایله اثری حاققیندا ایلگینج تثبیتلرده بولونموشدور. اینجهلمه قسمی بیر جلد اولاراق دۆشۆنۆلن و ایندکس ایله دیگر آچیقلامالاری هنوز باسیلمایان ایکینجی جیلده بوراخیلان بو چالیشما، 72 صحیفهلیک بیر دهگرلندیرمه و اینجهلمه قیسمینا صاحبدیر. بو قسم آلتی بؤلۆمدن متشکلدیر:
1. بؤلۆم (ص. 14- 23) کتابین تانیتیمی و آراشدیرمانین قایناقلاریندان بحث ائدهرک بوگۆنه قدهر اثر حاققیندا یاپیلان ان جدّی چالیشمالاری آکادمیک یؤندن دهگرلندیریر.
2. بؤلۆمده (ص. 24- 34) دیوانین مؤلفی و اثری چئشیدلی آلت باشلیقلار ایله اله آلینیر.
3. بؤلۆمده (ص. 34- 38) اثر، کتابین یاپیسی، آدی، گووهنیرلیگی و اثردن بحث ائدن اسکی قایناقلار باشلیغی ایله یاپی باخیمیندان اینجهلنیر.
4. بؤلۆمده (ص. 38- 48) تۆرکجهنین لهجهلری، کاشغارلینین باخیشی ایله تۆرکجهنین لهجهلری، خاقانیه تۆرکجهسی، خاقانیه تۆرکجهسینین یاپیسی، اویغورلار و اویغور تۆرکجهسی باشلیقلاری ایله، دیوانین لهجه آراشدیرمالاری آچیسیندان دهگری آنلاتیلیر.
5. بؤلۆمده (ص. 48- 62) شعر آراشدیرمالاری، آتا سؤزلری، فارسجا آچیسیندان دهگری، اؤزل آدلار، تاریخی دستانلار و اتیمولوژیک بیلگیلر کیمی آلت باشلیقلار ایله اثرین محتوا آچیسیندان دهگری اله آلینیر. (مترجم)
6. بؤلۆمده ایسه (ص. 62- 68) چالیشماسیندا نئجه بیر یول ایزلهدیگینی آنلادیر.
بوندان سونرا، 68 الی 72 صحیفهلر آراسیندا «کتابنامه» باشلیغی آلتیندا، فارسجا، عربجه، آلمانجا، انگلیزجه و تۆرکجه قایناقلار، حرف سیراسینا گؤره آیری- آیری باشلیقلار آلتیندا وئریلیر. تۆرکجه اسکی و یئنی حرفلی متنلر ده آیری باشلیقلار آلتیندادیر. بو قسم بیر دیوان لغات الترک کتابنامهسی اولاجاق قدهر زنگیندیر. داها سونرا صحیفه 37 دن 95 ـه قدهر کاشغارلینین اؤن سؤزۆنۆن فارسجا ترجمهسی یاپیلیر. کاشغارلینین وئردیگی اویغور حرفلریندن اؤرنکلر و کاشغارلینین خریطهسیده عیناً یئر آلیر. آیریجا کاشغالینین تانیتدیغی و تۆرکجه سس قارشیلیقلاریندان اؤرنکلر سوندوغو عربجه حرفلرین لاتین حرفلری قارشیلیقلاری دا صدیق طرفیندن پارانتز ایچینده گؤستریلمیشدیر. بوندان سونرا، اثرین عربجه متنینه باغلی قالیناراق یاپیلان فارسجا ترجمهسی، فارسجا و عربجه باشلیقلار ایله یئر آلیر. چالیشمانین ان سونوندا ایسه صدیقین تۆرکیه تۆرکجهسی ایله یازدیغی ایکی صحیفهلیک اؤن سؤز واردیر.
1. ح. م. صدیقین چالیشماسینین اؤزهللیکلری
صدیق، چالیشما ندنلرینی و اساسلارینی آچیقجا بلیرتن بیر آراشدیرماجیدیر. او، داها سونرا آیرینتیسی ایله گؤستریلهجگی کیمی، اؤلکهسینده دیوان لغات الترک حاققیندا گئنیش انتحال و تحریف ایچهرن بیر چالیشمادان چوخ متأثر اولدوغوندان، ترجمهسینی «بؤیله قیمتلی بیر اثرین تحریفچیلر و اوشاقجا عینادلار» پئشینده قاچانلارین الینده اویونجاق اولماسین دئیه حاضیرلادیغینی آچیقجا سؤیلر.7 دکتر صدیق، دیوان ایله اونیورسیته ایللرینده مرحوم عبدالصمد امیر شقاقی واسطهسیله تانیشمیشدیر. حتی بو ذاتین دیوانا دایانان بؤیۆک بیر لغتده یازدیغینی، آنجاق بو اثرین باسیلمادان، وارثلری الینده غیب اولدوغونو سؤیلر. بوندان قیرخ ایل اؤنجه تانیشدیغی بو ذاتدان دیوانا داها فاضل «مسلط اولان بیریسینیده گؤرمهدیگینی وورغولاماقدادیر.»
مترجم 1979 ایلیندن سونرا، معلم رفعتین چئویریسینین الینده اولدوغونو، بسیم آتالایین بو چئویرییه گؤره چوخ داها مکمل اولان چالیشماسینیدا دقّتله اینجهلهدیگینی بیلیرتیر. او، سؤز قونوسو ایکی متنیده گؤز اؤنۆنه آلاراق چئویریسینه باشلامیشدیر. اصل حرکت نقطهسی عربجه متن اولماقلا بیرلیکده، آتالای چئویریسینه صاحب اولمادیغی تقدیرده، چالیشماسینی تاماملایامایاجاغینیدا وورغولار.8 دکتر صدیق «اۆچ مین ساعته یاخلاشان» چئویری چالیشماسیندان سونرا، اونو اییی بیر عربجه اگیتیمی آلمیش «قوم» شهریندهکی اؤیرهنجیلری حجت الاسلام سید حیدر بیات و احمد عبدییه گؤیترهرک، دیوانین عربجه یازماسی و مطبوعو ایله کلمه- کلمه کنترل ائتمهلرینی ساغلامیشدیر. داها سونرا، تصحیح سیراسیندا ایرانلی چاغداش تۆرک شاعری و ادبیات آراشدیرماجیسی، دکتر حسین محمدخانینین تکرار گؤزدن گئچیردیگینی بلیرتمکدهدیر.9
مترجم، فارسجا چئویریده ایلک دقت ائتدیگی نقطهنین فارسجا جملهلرین یاپیسی اولدوغونو سؤیلر. بونا گؤره چئویرینین آخیجی و ساده اولماسینا چوخ غیرت ائتمیشدیر. آیریجا، چالیشماسینین قاریشیق، شبههلی، انتحاله دایانان و قوللانیمی زور اولماماسینا چالیشمشیدیر. اثرینین فارسجا بیلنلر اۆچۆن قولایجا اوخونان، آخیجی و قوللانیما اویغون اولماسیدا صدیقین دقّت ائتدیگی نقطهلردن بیریدیر. مترجمه گؤره، همن هر دیلده یاپیلان دیوان چئویریلرینده، سسلرین یازیمیندا اسکیکلیک یادا یانلیشلیقلار واردیر. کندیسی بو خطالارا دوشمهمگه چالیشاراق، عرب حرفلری ایله یازیلان تۆرکجه کلمهلرین لاتین حرفلری ایله اوخونوشونو آیرینتیلی بیر شکیلده گؤسترمیشدیر.10
مترجم، هر ماده باشیندا بولونان «یقال» تعبیرینی چیخارمیشدیر. بؤیلهجه عربجه آنلامی وئریلن تۆرکجه کلمهلر دوغرودان ماده باشی اولموشدور. کلمهلرین یانینا اوخونوشلاری لاتین حرفلری ایله یازیلمیشدیر. یازار، عربجه آچیقلامالاری عیناً چئویردیگینی سؤیلهمکدهدیر. وارسا وئریلن اؤرنکلرده چئوریلمیشدیر.
فعللر بؤلۆمۆنده، اله آلینان هر فعلین، مضارع و مصدر شکیللرینی، اوخونوشودا لاتین حرفلری ایله پارانتز ایچینده گؤستریلمیشدیر.11 صدیق، آتا سؤزلری، دئییملر و شعرلری، گئنیش و ادبی بیر شکلده چئویرمهدن اؤنجه، بیره بیر چئویریلرینی وئردیگینی، وارسا کاشغرلینین عربجه آچیقلامالارینا، «اونون آچیقلاماسی (توضیح آن که)» باشلیغی ایله اشارت ائتدیگینی سؤیلهمکدهدیر. مترجم آیریجا کاشغارلینین چئویریلری شرح شکلینده ده اولسا بیره بیر ده اولسا، عیناً نقل ائتمیشدیر. صدیق، پک چوخ مترجمین شبههلی یئرلرده، آتالایین چئویریسینی اساس آلدیقلارینی سؤیلر. کندیسی ایسه، داها اییی چئویردیگینی دوشوندوگو یئرلرده، کندی ترجمهسینی ترجیح ائتمیشدیر.
تارتیشمالی نقطهلری ایسه 2- نجی جیلده بوراخمیشدیر. اونا گؤره اصلینده ماده باشلارینا قولایجا اولاشماق اۆچۆن آیرینتیلی بیر دیزینه احتیاج واردیر. آنجاق او، شبههلی بوتون اوخونوشلاری و چالیشماسینا یازیلاجاق الشتیریلری گؤز اؤنۆنه آلدیقدان سونرا، بیر دیزین اولوشدورما دۆشۆنجهسیندهدیر.12
صدیق، اسملری چئویرمهنین فعللری چئویرمکدن قولان اولدوغونو سؤیلر. بونا گؤره اؤزهللیکله ائتدیرگن و گئچیشلی ائتدیرگن فعللرین چئویریسینده، اولدوقجا زورلانمیشدیر. بیرلهشیک زمانلاردا ایسه، گلهجک زمانین حکایهسی و مثلی گئچمیش زمانین چئویریسی عادتا امکانسیز اولموشدور. چونکو بونلارین فارسجا قارشیلیغی یوخدور. بونلاری فارسجا آنلاتا بیلمک اۆچۆن، یان جملهلره و اک فعللره احتیاج واردیر. صدیق بعضاً بیر تۆرکجه فعل اۆچۆن، بیر قاچ فارسجا جمله قورماق زوروندا قالماقدان شکایت ائدهر. اؤرنهگین بوگۆن «بیچدیردی» آنلامینا گلن «ایرپتتی» فعلی ایله «او آغاجی بیچدیردی» دئمک اۆچۆن، «او درخت را در معرض انداختن قرار داد و بیانداخت.»13
حسین م. صدیق دیوانین گرهک ترجمه و نشرلرینده، گرهکسه، متن نشری دیشینداکی اینجهلمهلرینه الشدیرهل یاناشماقدادیر. بو الشدیریلرینده، چالیشمالارین اولوملو- اولومسوز بۆتۆن یؤنلرینی آچیقجا دیله گتیریر. اؤرنهگین دهری دیلچینین «عرب آلفابهسینه گؤره دیوان لغات الترک دیزینی» آدلی چالیشماسینی، بروکلمانین چالیشماسینین تکراری سؤیلهمکدهدیر. آنجاق یئنی بیر آلفابهتیک دیزین گتیرمهسی آچیسیندان، بروکلمانین چالیشماسینی تکمیل ائتدیگینیده اعتراف ائدهر.
یادا «تۆرک دیلی» درگیسینین دیوان حاققینداکی اوزهل ساییسینین گلهجکده یاپیلاجاق آیرینتیلی چالیشمالارا یول گؤسترهجهگینی بلیرتیر.14 صدیق الشدیردیگی کیشیلره اولدوقجا آکادمیک تنقیدلر یؤنلتیر. اؤیله کی اونلارین خطالارینی گؤسترن بول اؤرنکلی، گئنیش تابلولارا داهی یئر وئریر. چوخ کزده الشدیردیگی کیمسهلرین سیستم خطالارینا دهگینیر. اؤرنهگین داها اؤنجه دیوان حاققیندا بیر چالیشما یاپان ایرانلی آراشدیرماچی «دبیر سیاقی»نین «کرک» (گؤز ببهگی) مادهسینده، بو مادهیه باغلی اولاراق اله آلینان «کرکرک، ارنگ و اوت کرک» اؤرنکلرینی، سیاقینین ماده باشی ساناراق سیستم خطاسینا دۆشدۆگۆنۆ بلیرتیر. آیریجا، سیاقینین تطبیقی و مقایسه آچیدان اؤنملی اولان و کاشغارلینین اصلی هدفلریندن بیری اولان عربجه اؤرنکلری گؤرمزدن گلدیگینی سؤیلر.15
صدیق، بیر شکیلده خبردار اولدوغو، آنجاق گؤرمهدیگی قایناقلاری مطلقا بلیرتیر. مثلاً 1997- 1998 ایللرینده، دیوانین قازاق تۆرکجهسینه چئوریلدیگینی دویدوغونو، آنجاق کندیسینین بو چئویرینی گؤرمهدیگینی سؤیلر.16 تثبیت و یارغیلارینی چوخ ساغلام آکادمیک قایناقلارا دایاندیران صدیق، یئر- یئر گووهنیلیر شفاهی قایناقلاردان فایدالانماغیدا اهمال ائتمهمیشدیر. آنجاق، بو بیلگیلری کندینه مال ائتمیهجک قدهرده دوروستدور. مثلاً رحمتلی محرم ارگینین خاقانیه تۆرکجهسینین او دوردهکی سئچگین طبقهنین شیوهسی اولدوغونو سؤیلهدیگینی و ارگین طرفیندن کندیلرینه 1980 / 1359 ایلینده شفاهاً انتقال ائتدیگینی بلیرتیر.17
صدیق، چالیشماسیندا، یئر- یئر ایرانین سوسیو- کولتورل و تاریخی یاپیسی حاققیندا ایلگینج دهگرلندیرمهلرده بولونور. صدیقین بو دهگرلندیرمهلرینه اؤرنک وئرمک گرهکیرسه:«گۆنۆمۆزدهده بو دوغرولتودا، فارس دیلی ایرهلیلهمکده اولوب، چوخ آز ساییدا تات (عجم) کؤیلری و قصبهلری ایله افغان کؤکنلیلر دیشیندا اؤزهللیکله بؤیۆک شهرلرده فارسجا قونوشان انسانلارین بؤیۆک چوخلوغو، اصلینده اوغوز تۆرکلرینین تشکیل ائتدیگی ادّعا ائدیلهبیلر. بونلار، فارسجانی، کندیلرینه خاص خوش بیر لهجه ایله قونوشاراق ایرهلیلهدیرلر. ایشته دیوان، فارسجا و تۆرکجهنین عصرلر سورن قارشیلیقلی آل وئریشی قونوسوندادا اولدوقجا بؤیۆک بیر اؤنهمه صاحبدیر. اؤزهللیکله تۆرکجهدن فارسجایا گئچن کلمهلری تعقیب خصوصوندا زنگین بیر قایناقدیر. اؤرنهگین . . . »18
سون اولاراق، مترجم، خاقانیه تۆرکجهسی، بخارا عربجهسی و چاغداش فارسجا بیلگیسینه صاحب بیر آراشدیرماجیدان الشدیری بکلهدیگینی سؤیلیهرک، عادتا بؤیله بیر چالیشمانی حاققی ایله دهگرلندیرمهنین حداقل شرطلرینی اورتایا قویموشدور.»19
2. صدیقین کاشغارلی، اثری و اثرینین تأثیرلری حاققیندا بعضی تثبیتلر
حسین محمدزاده صدیقین کاشغارلی و اثری حاققینداکی تثبیت و دهگرلندیرمهلرینی گنل اولاراق ایکی گروپدا توپلایا بیلیریز: 1. دیوان و اونون کولتورل آرخا پلانی اوزهرینه تثبیت و دهگرلندیرمهلر، 2. دیوان اوزهرینه یاپیلان چالیشمالارلا ایلگیلی تثبیت و دهگرلندیرمهلر.
صدیق دیوان لغات الترک و اونون کولتورل آرخا پلانی ایله ایلگیلی تثبیتلرینه «دیوان» کلمهسی ایله باشلار. بونا گؤره کاشغارلی اثرینین تصنیفی، تألیفی، ترجمهسی و حاضرلانماسیندا قاموسدان اؤته بیر یول تدتدوغوندان، اونو «دیوان» اولاراق آدلاندیرمیش اولمالیدیر. صدیقه گؤره «دیوان» کلمهسی تۆرکجه کؤکنلیدیر. عربجهده و فارسجانین فرقلی لهجهلرینده تۆرکجهدن آلیناراق، دهگیشیک سؤیلهییشلر ایله تلفّظ ائدیلیر. بو کلمهنین کؤکنی «تیپمک» مصدرلریندن گلیر. بو مصدر، «بیر آرایا گلمک، بیر آرایا گتیرمک آنلاملاریندادیر.»20 او، اثرین یازیلیش ندنلرینهده گئنیش بیر پرسپکتیودن باخار. اونا گؤره کاشغارلینین دؤنمینده، یعنی عباسی خلافتی دورونده «دیوان لغات الترک» کیمی بیر اثرین یازیلماسینی، تۆرکلرین اسلام دنیاسینداکی کولتورل و عسکری خدمتلری ساغلامیشدیر. اؤرنهگین ایراندا عجملر طرفیندن چیخاریلان «المقنّع» و «حسن صبّاح» عصیانلارینین باسدیریلماسیندا تۆرکلر بؤیۆک بیر رول اوینامیشدیر. بؤیلهجه بغداد و اسلام دنیاسینین دیگر سیاسی مرکزلرینین تۆرکلره احتیاجی قات- قات آرتمیشدیر. بوندان سونرا صدیق بؤیله دوام ائدیر:«کاشغارلی سؤز قونوسو سببلردن، عرب دیللی توپلوملارا، عربجهنین قرامر و کلمه یاپیسینا دایاناراق، تۆرکجهنی داها قولای اؤیرهتمک اۆچۆن، اثرینی قلم آلمیشدیر. یعنی او دؤنمده عصر، آرتیق تۆرک عصریدیر. تۆرکجهنی اؤیرنمک، اسلام دنیاسینین ضرورتلری آراسینا گیرمیشدیر. کاشغارلی اثرینده، اوخوجویا تۆرکجه اؤیرهتمهنینده اؤتهسینده، اونو، تۆرکلرین تاریخی، کولتورو و ادبیاتی ایله آشنا قیلمایا چالیشیر.»21
صدیقین دیوانین نئجه بیر اثر اولدوغو حاققیندادا چوخ یؤنلو بیر دهگرلندیرمهسی واردیر. او، دیوانی آنسیکلوپدی کاراکترینه بورونموش اؤزهل کلمهلری بیر آرایا گتیرن لغت اولاراق گؤرۆر. بو کتاب، لغت کتابلاری و کلمه آراشدیرمالاری یاپان اثرلر آراسیندا، «بیلگی انتقال ائتمه یؤنۆ اؤن پلانا چیخان» بیر اثردیر. دولاییسی ایله آنسیکلوپدییه داها یاخیندیر. یعنی، او آراشدیرماچی و الشویرهل بیر اثردیر. دیوان، گئنیشلهتیلمیش لغت کتابی اولمانین یانیندا، ادبیات آراشدیرمالارینا دایانان دیل بیلیم، ادبی تورلر، فولکلور، تطبیقی ادبیات، میتولوژی، جغرافیا و تاریخ کتابیدا ساییلیر.»22
صدیق، بعضی اسکی عربجه قایناقلاردا دیوانین آدینین گئچدیگینی آنجاق اسکی فارسجا قایناقلاردا ذکر ائدیلمهدیگینی سؤیلر. ایرانلی بیر آراشدیرماچی اولدوغوندان، بو قونودا یوروم یاپماز. آنجاق بلوشه Bloshe آدلی بیر شرقشناسین گؤرۆشلرینی عیناً نقل ائدیر. بو گؤرۆشلر بؤیلهدیر:«فارسجا و عربجه قایناقلاردا، تۆرک دیللری و جغرافیالاری حاققیندا یئترینجه بیلگییه راستلانماز. بالخاصه فارسجا اثرلرده، فارسلارین، سادهجه کندیلریندن بحث ائتمه آلیشقانلیغی واردیر. یازدیقلاری همن هر شئی کندیلری حاققیندادیر. فارس اولانلار دیشینداکیلری غیر ایرانی آدلاندیراراق، داها چوخ کؤتۆ و خیال محصولو شئیلری دیله گتیریرلر. فارسجا جغرافیا کتابلاریندا، فارس جغرافیاسی دیشیندا بیلگیلره راستلانماز. کندی جغرافیالاری دیشینداکی یئرلردن بحث ائتدیکلرینده ایسه ده، افسانهوی و میتولوژیک بیر اسلوب توتورلار.»23
صدیقین بوگۆنه قدهر اوزهرینده چوخ دورولمایان بعضی قونولاردا ایلگینج تثبیت و دهگرلندیرمهلری واردیر. بیلیندیگی کیمی کاشغرلی و اثری حاققیندا چالیشما یاپان آراشدیرماچیلار آراسیندا، اونون سویلو قاراخانلی حکمدارلاری عائلهسیندن گلدیگی قونوسوندا نرهده ایسه تام بیر اتفاق واردیر. حتی بیر آراشدیرمادا، کاشغارلینین سویلو بیر عائلهدن گلدیگی ساوونولاراق، پرنس اولدوغو داها سؤیلهنیر و گؤل بیلگه قاغانا دایانان سوی کؤتۆگۆ چیخاریلیر.24 آتالایدا کاشغرلینین «تورکستان بیگلری نسلیندن» اولدوغونو سؤیلر.25 صدیق ایسه کاشغرلینین فرقلی خلق طبقهلری سیراسینا گیرهرک اونلار ایله اوزون مدت «حشیر نشیر» اولماسینا دایاناراق، سویلو بیر خاقان عائلهسیندن گلمهسی قونوسونون سورغولانماسی گرهکتیگینی بلیرتیر. کاشغرلی اثرینده کندینی سادهجه «محمود» و یا «صاحب الکتاب» اولاراق نیتهلندیرمکدهدیر. بونا گؤره کاشغرلی، ملّتینین فرقلی طبقهلرینه دویدوغو حدودسوز عشقدن دولایی خلق آراسیندا دولاشماق صورتی ایله اثرینی وجودا گتیرمیشدیر. صدیقه گؤره تاریخ بویونجا هئچ بیر تۆرک خاقانی یادا سویلوسو، کاشغرلینین معنوی مقامینا اولاشمامیشدیر. بونداندا آنلاشیلدیغینا گؤره، تۆرک خاقانلاری، تاریخچیلرین سؤیلهدیگی کیمی سویلولوق پئشینده اولمامیشدیر. آلپ ارتونقادان گول تیگینه قدهر، بۆتۆن تۆرک خاقانلاری خلق ایچیندن چیخمیش اولوب خاقانلیق مقامینی کندیلری الده ائتمیشلردیر.26
صدیق یئر- یئر ایران تاریخی و کولتورو ایله بونون تۆرک تاریخی و کولتورو ایله علاقهلری اوزهرینده دهگرلندیرمهلرده بولونور. مثلاً رشید الدین فضل الله همدانینین جامع التواریخ آدلی اثرینه دایاناراق، فارسلارین اسکی پهلوی آلفابهسینی اویغورلارا بورجلو اولدوغونو سؤیلر. بونا گؤره اسکی سُغد آلفابهسینه دایانیلاراق اولوشدورولان پهلوی آلفابهسی، فارسلارا اویغورلار طرفیندن اؤیره دیلمیشدیر.
حسین م. صدیقین اؤنملی ادّعالاریندان بیریده دیوان لغات الترکون یازیلدیغی دؤنمده، تۆرکجهنین کلمه خزینهسینین فارسجادان چوخ اولدوغودور. کاشغرلی، اثرینه ترک ائدیلمیش، باشقا دیللردن گلمیش و یا یئنی قوللانیلان کلمهلری داخیل ائتمهدیگینی سؤیلهدیگینه گؤره، او دؤنمده تۆرکجه رسمی، علمی و ادبی بیر دیل اولاراق اون مینه یاخین کلمه خزینهسینه صاحب ایدی. اگر اسلامی دینی سببی ایله عربجه و فارسجادان تۆرکجهیه گیرن تعبیرلریده بونا اکلرسک، بو خزینه داهادا آرتاجاقدیر. بو اؤیله بیر دورومدور کی او دؤنمده سغد، پهلوی و دری کیمی داها سونرا فارسجایا دؤنۆشن تۆرکجهیه قونشو دیللر و لهجهلر اۆچ مینه یاخین بیر کلمه خزینهسینه صاحب ایدی. اؤرنهگین اسدی توسینین «لغت فرس» ونده و هندوشاه نخجوانینین لغتینده یادا بنزهری اثرلرده27 یئر آلان کلمهلرین ساییسی اۆچ مینی کئچمهییب، چوخ آزی فارسجا کؤکنلیدیر.28 بعضی آراشدیرماچیلار، دیوان ایچینده «آژون» (= دنیا) کیمی سُغدجادان و «کؤکرۆم» (زعفران) کیمی هندجهدن گلهرک تۆرکجهلشمیش کلمهلرده اولدوغو ادّعا ائدیلیرسه ده،29بو اثباتلانمیش بیر دوروم دهگیلدیر. آیریجا باشقا دیللردن دیوانا گئچن کلمه ساییسینین دقّته آلینمایاجاق قدهر استثنایی بیر دوروم اولدوغو بۆتۆن جدی آراشدیرماچیلارجا وورغولانمیشدیر.30
برچسبها: دیوان لغات الترک ترجمه حسین محمدزاده صدیق
, دیوان لغات الترکون بارهسینده
, محمود کاشغرینین حاققیندا
, نقد آثار دکتر حسین محمدزاده صدیق


text:
تنگهنی دؤنوب دایانیرام قاپینین دالیندا. هیس اییسی گلیر... چوروموش قاپینی ایتهلهییب حیطه کئچیرم. هر یئر سسسیز – سمیرسیز.
آغاجلارین یئلده ترپنمهسینه باخیرام... گیردکان آغاجی قورویوب آلما آغاجلاری سینیب، آلچا آغاجلاری آنجاق هله آیاق اوسته. حیط اورتاسینداکی یئکه حوضون رنگی گئدیب بؤیرو چارتلاییب.
سارماشیقلار دولاشیب بوتون قیزیل گوللره... اوزوم آغاجلارینا...
پیللهلری چیخیرام. تندیرین یاخینلیغیندا ایلهشیرم، اوچموش دیوارلارا باخیرام، تندیرین ایچیندهکی تیکه پارا کوللنمیش اودونلارا. . . .
شَکر خالا اَلی قوینوندا، اونو گؤزلهییردی. ـ «دئدیکلریمی ائلهدین؟»
کؤینهیینین قوللارینی سالا - سالا دئدی: ـ «هه، دوریسینی قویدوم تاغا!»
آغزینی دولدوردو یئنه فلکدن گیلئیلَنسین، آنجاق شکر خالا دئدی: ـ «یاخشی... عزیز گونده اوشاقلارووی پئشمان ائلهمه. گئت اینشاللاه دوشرگهلی اولسون! اونون بونون سؤزونه ده باخما، کیشیدی دای، آخیر کی ایشلهیهجک!» . . . . .
رحمتلیک ننهم دئییردی یول یولداشی اولماق چتیندی، هر آدامین ایشی دئییل. یازیق آرواد دوز دئییرمیش، اوندا من باشا دوشموردوم.
ایندینین سؤزو دئییل، نئچه ایلدن سونرا قبول ائله مننن یولا گلمهییبسن! گَلدییین واخت هله منیم چوخ ایشیم وار ایدی گؤرمهیه. او بیری اوشاقلار کیمی عراقلیلارین دَدهسینی یاندیرماق ایستهییردیم؛ آنجاق سنین پیس واختدا گلمهیین هر نهیی کورلادی. بلکه ده گلمهیین اؤز الینده دئییلدی، گئتمهیین نئجه؟ او کی اؤز الینده ایدی. اوندا نییه یئرینی بَرکیدیب قالدین؟ دوکتورلر دئدیلر خطری وار، اؤزون نئجه؟ ایستهسهیدین ائلهیه بیلردین. دوز دئییرم یا یوخ...
گؤردویون ایشلرین منه گؤره اولدوغونا اینانمیرام. منه گؤره اولسایدی، ایندییه چوخدان منی اؤزوینن آپارمیشدین او دونیایا. ایندی قالیبسان بوغازیمدا، نه آتا بیلیرم، نه اودا بیلیرم. آللاها ناشوکور بنده دئییلم، آنجاق بورا گَلندن بَری گونده اؤز - اؤزومه دئییرم: بو یولداشی منه وئرمکدن اؤترو، بو گونه قالمیشام ها؟!
الینی قویدو بوینونون دالینا، اؤوکهلدی. سونرا دونوخدو الیندهکی قدیمی شکیله. بیر عکسه باخ گؤر همن آدامام؟ اوندا شیر تکین ایدیم. جبههدن گلنده ننهم بیر توربا اوزَرلیک یاندیراردی. دئییردی: بالا! گؤز دَیر. . . . . .
ـ آلو، سالام آنا...
ـ علیکوم سالام... هاراداسان؟
ـ آنا قیزلار گئدیر گزمهیه... منده گئدیم؟
ـ من بیلمرم ... اونو آتان بیلر... دهستهیی وئردیم اونا...
ـ سالام آتا...
ـ سالام، نه اولوب؟
ـ آتا برزیل بوگون اویونون اوددو؟
ـ هه...
ـ یاخشی دستهیی وئر آناما...
ـ آنا آتام هه دئدین ائشیتدین؟ من گئتدیم!
ساعات سحرچاغی یئددینی گؤستریردی، قولو یوخویا قالمیشدی، کؤرپه اوشاغی یوخودان اویانیب، اینقه-اینقه ائتمهیه باشلادی. بو سسله قولودا یوخودان دوروب ال-اوزون یومادان، تلهسیک گئینییردی. قادینی، تئز چای-چؤرک حاضیرلاییب، قولو ایسه سوفرا باشیندا اوتوردو. چؤرهک بوغازیندان آشاغی ائنمهمیش دئدی:
"آی آرواد، یئنه برک- برک تاپیشیریرام ها، سویو آز آچین، سوبانین خورتون لاپ آزا قویون، هله باجارسان سؤندور، گئجه یاندیرارسان، پردهلری قیراغا چک ائوه گونش دوشسون، چیراقلاریدا، قارانلیق دوشمهیینجه یاندیرما و...!
آز قالیردی بوغولا، آما تاپیشیریقلاریندان ال چکمیردی. یئمکدن قورتولوب ایدارهیه ساری یوللا دوشدو.
ساعات اونایکینی گؤستهریردی، قولو ایدارهده لم وئریب اوتورموشدو، ایش یئرینه اینترنتده گزیردی، گونشین ایشیغی اوتاغیندان دولوب داشیردی، چیراقلار ایسه اوغلان تویوندایدیلار، سوبا آلوو ایچینده قالمیشدی.
قولو، ماسا آرخاسیندان آیریب، پنجره قاباغینا گئدیب، سیقار آلیشدیردی.
یازان: حسین واحدی


text:
دونیالیق آنا دیلی گونونو، آنا دیلینی سئونلره قوتلو اولسون دئییرم. گؤره سن دونیادا، آنا دیللرینی سئومه ینلر ده وارمی!؟ بو سورغونون جاوابینی آلماق اوچون، دونیادا اولان هر بیر کسدن سوروشولمالی دیر.
دونیادا آنا دیلی، کیملر اوچون اؤنملی اولور گؤرَسن؟!. دیلی دونیا دیلینه چئوریلن اینگیلوساکسانلارا، یوخسا، دیللری ادبیات دیلی اولان فرانسیجالیلارا، دیللری یئنی ادبیات دیلی اولان ایسپانلارا نئجه؟ دیللری فلسفه دیلی آدلانان آلمانلیلارا نئجه؟ دیللری سایماق ایستَمیرم.
بیر چوخ اینسانلار اوچون دیل دردی دئیه بیر شئی یوخ دیر. نییه کی دیللری، اونلارین ایستمکله ایسته مه مکلرینه باخمایاراق، اؤز یولونو تاپیب گئدیر.
دیل دردی، دیللرینه ایستَییب، اللری چاتمایانلار اوچون دیر. نییه درد اولدوغونو سوروشماق ایستَسز، جاوابلامایاجایام سیزی. بیلمیرم نئچه ایل دیر، دونیا آنا دیلی گونویله تانیشام. ائله بیل چوخداندیر. بو گونو آدلاندیرمادان دا اؤنجه، منیم اوچون هر گون بو گونودو. ایندی ایلده بیر یول بو گونو گؤزلویوروک.
دونیالیق آنا دیلی گونو آدلاندیرماقدان بیر چوخ زامان گئچمیر. 1999-جی ایلین نویامبر آیینین 17-سینده بو گونو آدلاندیرماق قرارینا گلمیشلر یونئسکودا.
بو گون، بیزه وورغولاندیقدا، ایلدن ایله سئودیییم دیل اوچون گؤردویوم ایشلری، گؤزدن گئچیریرم. ایل سایار اولوب، یازسایدیم، بلکه یاخشی اولاردی. ایل سایارا گرک قالمیر، اؤزومه زور وئریرم، بو دیلی اؤزوم اوچون اوخویوب، یازماقدان باشقا بیر ایش یادیما گلمیر. اوخویوب-یازیب-پوزدوقلاریمین زامانینی خاطیرلایاندا، تئلویزیون، اینتئرنئت، ایش، ائو، یوخو، قوناقلیق، دانیشیق، آل-وئر... قودوغوم واقتلار چوخ آزدی. اوخوماقلا یازی-پوزولارا گلنده باشقا بیلدیییم بیر-ایکی دیلدن ده آز اولور.
اؤز-اؤزومه دئییرم گؤرَسن من دوغرودان آنا دیلیمی سئویرم بئله دیر. بلکه آنا دیلیمی سئومه یَم، اوندا نئجه اولاردی منیم دیلیم؟!


text:
آنا دیللرینی اویرنمک ایسته ین لر ایچون یاشار آزاد بئیین یازدیغی چوخ فایدالی بیر کیتاب ، بو ۳۲ صفحه لیک کیتاب دا تورک دیلینین الیفباسیندان قرامرینه دک یئروئریلیب و اینجه اینجه دیتایللارا بئله اونودولمویوب. کیتابدا اخوماق ایچون تورکجه یازیلار دا یئر آلیبدیر و کیتابین یازیلارینی و درسلرینی اویره نمه نیزده ن امین اولدوغونوز ایچون کیتابین سون حیصصه سینده وئریلدیگی درسلرله ... دوامی نی اوخو »
آیلیک آرشیو: آوریل 2013
USB 3.0 دن داها سرعتلیسی گلیر!
USB-نین کیفایت قدر سرعتلی اولمادیغینی دوشونورسوزسه، سیزی سئویندیرهجک بیر خبر! بو آن ایستیفادهده اولان USB 3.0 پورتلاری، ۵Gbps سرعته چاتا بیلیر. اینتئل طرفیندن اینکیشاف ائتدیریلهن و بو ایلین سونو بازارا گلمه سی گؤزلهنیلهن Thunderbolt ایسه ۲۰Gbps کیمی اینانیلماز بیر سرعته چاتا بیلهجک. بو جدی رقیب قارشیسیندا سئکتور حاکمیتینی قوروماسی اوچون USB ایستانداردینین داها دا سرعتلهنمهسی لازیم اولدوغونو فرق ائدن ایستئهسالچیلار، ... دوامی نی اوخو »
iOS7 : اپل، iOSی باشدان آشاغی ده گیشیر
اپل، iOS7 ایله بیزلره تام فرقلی بیر iOS تقدیم ائتمهیه حاضرلانیر. یاخشی OS7i حاقیندا نه بیلیریک؟ اصلینده اپلنین iOS ایله بیرلیکده یئنیدن دوغولدوغونو سؤیلهیه بیلریک. زامانیندا ایپودون اپلیه قازاندیرمیش اولدوغو تجیلی داها دا آرتیران ایفون و ایپاد ایکیلیسی، بو آندا اپلنین گلیر قایناقلاریدیرلار. گوگل ین آندرویدا ائتدیی اینکیشاف ائتدیرمهلر و یاخشیلاشدیرمالار، مایکروسافتون Windows Phone ی رادیکال بیر شکیلده دییشدیرمهسی بیر طرفه ... دوامی نی اوخو »
استیو جابز گئرچگی!
استیو جابزی بلکه چوخ سئویردینیز، بلکه ده چوخ قیزیردینیز اونا. جابزین گئرچک ائتدیگی اپل محصوللاریندان بلکه ایمتیناع ائده بیلمیرسینیز، بلکه ده یانلارینا بئله یاخینلاشمیرسینیز…. بوتون بونلارین بو نؤقطهدن سونرا هئچ بیر اهمیتی یوخ. گئرچک اولان، استیو جابزین گئرچک بیر داهی اولدوغو و بو داهینین آرتیق آرامیزدا اولماییشی. کیمسهنین اینکار ائده بیلمیهجگی شئی، استیو جابزین ذکاسی و داهیلیگی. باتماقدا اولان بیر ... دوامی نی اوخو »
یئنی Xbox: هر شئی دییشهجک، او قالاجاق!
مایکروسافتون گؤزلهنیلهن یئنی Xbox-وندا بیر چوخ شئی دییشهجک. اما ان اهمیتلی پارچا عینی قالا بیلر! یئنی کونسوللار اوچون گئری سایما سورویور. یاخشی، بو کونسوللار نه قدر “یئنی” اولاجاقلار؟ ماراقلانیلان بو سوالا ایلک جاواب سونیدان، فئورال آییندا گلمیشدی. یئنی و فرقلی خصوصیتلره صاحب اولاجاق اولان یئنی پس۴ون گیم پدی ایندیدن نه طرزده دییشمهلر اولاجاغینین ان بؤیوک ایشارهچیلریندن. اوزون مدتدیر مؤوضو حاقیندا ... دوامی نی اوخو »
آپل-دن یئنی سورپریز پاتئنت!
آپل، آلدیغی یئنی پاتئنتله، چوخ فرقلی بیر جیهاز داها چیخارا بیلجیینین سیقناللارینی وئردی… آلدیغی هر یئنی پاتئنتله دقتلری اوزرینه چکمیی باجاران آپل، سون پاتئنتیله یئنه دانیشیلماغا نامیزد. بو گون آمریکا پاتئنت اوفیسیندن کابلسیز ائکرانلی ائلئکترونیک جیهازلار کاتئقورییاسیندا آلدیغی یئنی پاتئنتیله هیبریت دونیاسینداکی یئرینی آلدیغی هازیرلاندیغینی آچیقجا گؤسترهن آپپلئ، شکیلده ده گؤره بیلجیینیز کیمی بیر دیزوستو کامپیوتر – تبلت هیبریتی اوزرینه ... دوامی نی اوخو »
کروم ۲۷ بئتا، یوزده ۵ داها سرعتلی!
کروم-ون ایندیدن ائندیرمهیه تقدیم ائدیلهن بیر سونراکی سورومونون بئتاسی، باخین بیزلره نلر تقدیم ائدیر! گوگل طرفیندن ائندیرمهیه تقدیم ائدیلهن کروم ۲۷ین بئتا سوروموی، داها چوخ Html 5 فونکسییاسینین یانیندا داها سرعتلی صحیفه یوکلهمه پئرفورمانسی واد ائدیر. کرومیومه گؤره کروم ۲۷ بئتا، سکانئرین قایناق پلانلاییجیسی ایچریسینده ائدیلهن دییشیکلیکلر سایهسینده آرتیق یوزده ۵ داها سرعتلی. گوگل پروقرام موههندیسی کینوکو یاسیدا، رسمی کرومیوم ... دوامی نی اوخو »
“نوکیا” دامغالی بیر تبلت، اینتئرنئته سیزدی!
اوزرینده گؤزوموزون ایچینه سوخارمیشجاسینا “نوکیا” یازان بو تبلت ، گئرچک نوکیا تبلت اولا بیلرمی؟ نوکیانین بیر تبلت چیخارا بیلجیینه دایر ایشارهلرله داها اول قارشیلاشمیشدیق. ایندی ایسه اوزرینه “نوکیا” یازان بیر تبلتین گؤرونوشو اینتئرنئته سیزدی. جیهازین ائکرانینداکی آدیداس تطبیقی و لومیانین دیزاینینی خاتیرلادان بیر تبلت خاریجینده فوتوشکیلدن چوخ چوخ شئی چیخارمامیز مومکون دئییل. گؤرونوشلرین قایناغی ایسه اعتبارلی سیزینتیلارییلا تانینان Cargocollective.com. فوتوشکیل، ... دوامی نی اوخو »


text:
تاریخچه تقویم دوازده حیوانی ترکان
از دیدگاه ابوریحان بیرونی و محمود کاشغری
منبع: سایت قره داغ تورکلری
سال تركی معادل فارسی
سیچان ایلی سال موش
اینه ک ایلی سال گاو
باریس ایلی سال پلنگ
دوشان ایلی سال خرگوش
لوی ایلی سال نهنگ
ایلان ایلی سال مار
آت ایلی سال اسب
قویون ایلی سال گوسفند
پیچی ایلی سال میمون
تویوق ایلی سال مرغ
ایت ایلی سال سگ
دونقوز ایلی سال خوك
ازقرن ششم هجری قمری،دراکثرمتون و منابع تاریخی ایران،با اینکه وقایع تاریخی کلاً با تقویم هجری قمری ثبت می شده اسامی روزها،ماهها و سالهای دیگری نیز آورده شده است،مثلاً:
«... روز آدینه پنجم شون آی هوکرییل که سال گاو باشد،موافق سوم رمضان سنه و ستمائه» و یا:
«... سحرگاه شب آدینه بیست و نهم ربیع اول سنه سبعین و ستمایه موافق اول یگیرمینجی آی قوین ییل...» و یا:
«درسال یکهزار و دویست و شصت مطابق سنه لوی ئیل چون ساعت هشت دقیقه ازروز چهارشنبه شهر صفر گذشت آفتاب ازحوت تحویل داد...»
با توجه به این متون و با ملاحظه بکار گرفته شدن گاه شماری تازه درآنها درمی یابیم که تقویم دیگری ازاین زمان درایران معمول شده است که امروز ما آن را بنام تقویم دوازده حیوانی ترکان می نامیم، هر یک از سالهای این تقویم به اسم حیوانی نام گذاری شده است که از موش شروع و به خوک ختم می شود و یک دوره دوازده ساله را تشکیل می دهد. به تحقیق معلوم شده است که اصل اسامی آنها ترکی بوده و بعدها اعراب و فارسی زبانان این تقویم را در آثارشان بکار برده اند،با این تفاوت که اینان این اسامی ترکی حیوانها را به زبانهای خود برگردانده اند،ازآن جمله ادیب و شاعر قرن هفتم هجری ابونصرفراهی در اثر بدیع و جاودانی خود «نصاب الصبیان» آنها را به زبان فارسی و عربی و به صورت شعر درآورده است
با توجه به اینکه این تقویم، نه تنها در متون ادبی و تاریخی ما و بخصوص ترکان ایران جائی برای خود بازکرده بلکه درفرهنگ عامه ما نیز نفوذ عمیق پیدا کرده است.به طوری که در زمان حاضرهریک ازسالهای را منسوب به یکی ازاین حیوانات می کنیم، مخصوصاً موقع تحویل سال برای آن اهمیت فراوان قایل هستیم و ازطرفی این تفکر و اندیشه حاصل شده است که خصوصیات هریک ازاین حیوانات تأثیری در وقایع سال جدید دارد و همین طور در روحیات و خلق و خوی و سرنوشت افراد و متولدین آن سال مؤثرمی باشد.مثلاً سال اسب، سالی پرتحرک و پرفعالیت، با پیروزی تلقی می شود و یا سال سگ، سالی پرمخاطره و توأم با سوءتفاهم و دشمنی و ستیزمی باشد.....
بایرام سوفره سی
علی فرهاد
«هفت سین» دئدیییمیز بایرام سوفره سی بیر تاپماجا کیمی اولوب. آخی نئجه اولا بیلر یئددی دنه «س» حرفیله باشلایانلار سوفره یه قویولا. سوال لار بونلاردیر ندن «س» ایله باشلایانلار و نده ن سوفره ده «س» ایله باشلامایانلاری دا قویوروق؟ نییه بو سوال لارین چوخونا عاغلیمیزا باتان آنلام یوخدور!! دوزدور هره سینه بیر جور دلیل دوزلدیبلر، آما گؤرک بونلارین دوزو نه اولا بیلر. بو سوفره یه نه لر دوزمه لی ییک. هره سینین آنلامی ندیر؟ میثال اوچون سیرکه نه اوچون لازیم دیر؟ تکجه «س» ایله باشلاندیغینا گؤه می؟
سیز بو تورکجه جمله نی نظره آلین: «یئددی سین سوفره یه قوی» بیلدییینیز کیمی سین تورکجه ده بیر پسوند دیر آما فارسجادا بیر حرفین آدی دیر. ایندی نه راحت «یئددی سین» بیر یانلیش چئویرمه ایله «هفت سین» اولا بیلر. سونرا دا ایللر بویو نده ن «س» یا «سین» اولدوغون آختاریب هئچ دوز عمللی دلیل ده تاپابیلمیریک.
حتمن «س» حرفیله باشلاماغا بو سوفره ده اولانلارین دلیلی یوخدور. اونوتمایاق کی بیزه قدیمدن یئتیشن هر بیر رسمین تاریخی و ان آزیندان اسطوروی آنلاملاری واردیر و بو آنلاملارین اؤنمینی باشا دوشمک لازیمدیر.
اوسطوره لریمیزه گؤره بو سوفره یه یئددی برکتی قویمالی ییق. دئمک اولار قدیمکیلر دئمیشلر؛ «برکتلردن یئددی سین سوفره یه قوی» (هفت سین یوخ!) و بئله لیکله بونلاری اورتایا قویماق لا اؤزموزو اونلاردان فایدالی حیس ائدیریک. بو یئددی برکت، گؤی برکتی، حئیوان برکتی، آل- وئر برکتی، گؤیرمک برکتی دیر. ایل تحویلیندن سونرا بو برکت لر عایله آراسیندا بؤلونر. اونلاری یئمک و ساخلاماقلا بیز بو برکتلری ایلین باشیناجا اؤزوموزله داشییاریق.
دئمه لییک بو یازیدا حؤرمتلی آراشدیرجی « ناصر منظوری» جنابلارینین بو قونودا یازدیقلاریندان فایدالانمیشیق و بو سوفره ایسه کئچن ایل بایرامیندا دؤشمنیشدی.
- آینا ایله قرآن گؤی برکتی دیلر. «قرآن» آسمانی کیتاب دئییرک و اونون گؤیدن و آللاه طرفیندن بیزه نازیل اولماسین بیر برکت کیمی ساییریق. آینادا آیدینلیق نیشانه سی و آی کلمه سیندن آلیندیغی اوچون گؤی برکتی ساییلیر.
- سو و بالیق ایکی سی ده سو برکتی دیلر. سو اؤزو بؤیوک نعمت اولدوغونا گؤره و بالیق سودان آلینان برکت کیمی قوتلانیر. بالیق دا قیرمیزی رنگ ده مبارک اولماق نیشانه سی دیر.
- بو سوفره ده بئله بیر زاد یوخ آما بیر شیرینی نین ده اولماسی سوفره یه شیرینلیک وئره ر. ایللاه کی اؤز یاشادیغیز یئریزین سوقاتی اولا. تبریزین ده سوقاتلاری نین بیری «لؤووز» دور.
- سیککه آل- وئر برکتی دیر. قدیم چاغلاردان سیککه بیر آلیش – وئریش و مال- دؤولت نیشانه سی کیمی ایشله نیب. بو سیککه لرین بیرین برکت اوچون ایل بویو یانیزدا دولاندرمانیزین هئچ ضرری یوخ.
- یومورتا ان چوخ ایشله نن حیئوان برکتلرینده ن دیر کی سوفره نی گؤزه ل له ده بیلر. اونو بویاماق اولار. بویوماق اوچون تامام رنگ لرده ن و هر وسیله نی ایشلتمک اولار. اسکی چاغلاردان سوغان قابیغی، گیرده کان قابیغی و گؤی- گؤیرنتی لردن اله گلنلردن بویاناردی. ایندیسه شمعی میداد، سو رنگی و هر ندن کی الیزده اولسا فایدالانا بیلرسیز.
- سبزه گؤیه رتمک، گؤیرمک برکتینه گؤره اولور. گؤیرمک، نسلین آرتماسی و دوغماق نیشانه لریندن بیری دیر.
- «آلما» ایله «ایده» آغاج برکتی دیر. دئدیییمیزه گؤره قیرمیزی اولدوقلاری اونلارین مبارک اولدوغون دا گؤستریر. بونلارین ایکیسین یوخسا بیرین قویماق اولار.
- بوغدا اسکی چاغلاردان بری یئردن اله گلن برکت و آداملارین ان واجیب یئمک لریندن اولوب. اوندان اله گلن هر بیر شئی ده بو برکت دن اؤرنک اولا بیلر. اونلارین اَن خالیص لری قووورغا و سومنی (سمنو) اولا بیلر.
برچسبها: سفره هفت سین
محمدرضاشوکتی
اون سؤز یئرینه....
«ای منیم مسلمان قارداشلاریم، زمانیکه مندن بیر گولمه لی سؤز ائشیدیب آغزینیزی گؤیه آچیب و گؤزلرینیزی یوموب او قدر خا- خا ائدیب گولدونوز کی آز قالدی باغیرساقلارینیز ییرتیسلین و دسمال عوضینه اتک لرینیز ایله اوز- گؤزونوزو سیلیب- لعنت شیطانا- دئدینیز او واخت ائله گومان ائتمه یین کی ملانصرالدینه گولورسونوز اگر بیلمک ایسته سه نیز کی کیمین اوستونه گولورسونوز، او واخت قویونوز قاباغینیزا آینانی و دقّت ایله باخینیز جمالینیزا.»
ملا نصرالدین
آذربایجان ادبیات و شعرینین طنز فورماسی اجتماعی حیاتین منفی لیکلرینین اؤنونده کسگین اعتراضین و غضبین ایفاده سیدیر. شاعیر طنز شعریله حاقسیزلیقی، اؤز باشینالیغی، خیانت، قولدورلوق، قانونسوزلوق و جهالتی هدف دوتوب، اونون اصلاحینا یوخ بلکه آرادان گؤتورولمه سینه چالیشییر. طنز بیر مکتب دیرکی ائله بو جریانلار اساسیندا یارانیب و خالق آراسیندا اؤزونه لاییق یئر آچیر، اونلارین دوداقلاریندا گولوش، اوره کلرینده بیر مباریزه حیسی یارادیر. اصلینده فیکر وئریب، ایش ایسته ییر. بیر چووزه نی یئکه بیر چیبان کیمی گؤسته ریب اونون کؤکونو قازماغا جان آتیر. طنّاز شاعیر خالقین دردینی بیلیب اونونلا یاشاییب اونونلا اؤلور. اؤلکه نین اجتماعی- سیاسی وضعییتینی دوشونمک هر بیر ساتیریک شاعیره وظیفه دیر. ساتیراچی شاعیر، سئوگی، قاش- گوز و خال سؤزلری ایله بیگانه دیر. چونکی اونون قلمی سیلاح دیر و مکتبی مباریزه مکتبی. اونون قلمی قاش و دوداق میدادی دئییل. او مباریز بیر اینسان، شعرلری ایسه انقلاب شعاری و یول ایشیغی دیر. شوبهه سیز میرزه جلیل ممد قولوزاده نینی نوه نتیجه لری، ایندیکی آذربایجان طنزی نین اوچ قدرتلی نوماینده لری رحمتلیک حمید آرش آزاد، رحمتلیک اوستاد یالقیز و حؤرمتلی شهرک جنابلاری بو ایفاده نین ان جانلی میثاللاری دیرلارکی صابر، معجز، اعتماد، بی ریا، حداد و باشقالارین سیراسیندا قرار تاپیب اؤز وظیفه لرینی لاییقجه سینه یئرینه یئتیریبلر. رحمتلیک مجید صباغ ایرانی،(یالقیز) دان سؤز گئدیر. حؤرمتلی اوستاد شهرکین دیلی ایله دئسک: «یالقیز تبریز ظارافات، شوخلوق، دبه لیک، رندلیک، حاضیر جاوابلیق، بدیهه گولوق، نکته سنجلیک و نهایتده تبریز طنزینین سمبلی، عصاره سی، شمسی دیر و اونون ذیروه سینده، قلّه سینده دایانیر. یالقیز تبریزدی، تبریزلیدی.»
رحمتلیک آرش آزاد « جان سنه قوربان یالقیز» شعرینده بئله دئییر:
«معجز» تک اعجاز ائتدین، طنز عالمینده سنده
«صابر» سایاق چیخارتدین حقّی عیانه یالقیز
هریاندا بیر ستمگر، تزویر ساتان وار ایدی
طنزین اوخی ایله قلبین توتدون نیشانه یالقیز
رحمتلیک «یالقیز» جنابلاری ایله 83- اونجو ایلده ن «عصر آزادی» گونده لیگی نین ایداره سینده تانیش اولدوم. ایکی ایله یاخین «اوجاق» صحیفه سینده اونون خیدمتینده اولدوم. «اوجاق» دا حؤرمتلی عباد احمدزاده نین دئدیگی ایله بیزه بیر « ده ده » کیمی ایدی، بیر خوجا کیمی، اونسوز اوجاغین ایستیسی یوخ ایدی. «اوجاق» گئدیردی کی «ملانصرالدین» کیمی اؤزونه لاییق بیر یئرآچسین، بیز میرزه جلیلین دوغرودان دوغروسو نوه- نتیجه لرینه چئویریلمیشدیک. اوستاد یالقیز « کؤهنه دوست» آدلی شعرینده اوجاق حاققیندا بئله دئییر:
«شوکتی » له «رضا عالی»، خوجا « احمدزاده»
اوجاغی یاخشی بزیر «خان آغا» خوش نام ایله.
اوستاد یالقیز مطبوعاتدا «له له بیگلی» و «خان آغا» آدلاری ایله ده قلم چالاردی. ائل شاعیری یالقیز، محمد اوغلو 1316- اینجی ایلین آذرآیی نین 12- سینده تبریزین «منجم» محلله سینده آنادان اولوب. آتاسی مشه محمد عمی بویاقچی آدی ایله مشهور ایدی کی، یالقیزی 25-1324- ده مدرسه یه یوللادی. 1335- ده خواندنی ها غزئتینده حروفچین ایشی ایله مشغول اولور. 1337، 1349- ایللرینده ارتشده خیدمت ائدیر. 1350، 1374- اونجو ایللرینده بازاردا فرش آل- وئرینه باخیر. 73- اونجو ایلده ن 74- اونجو ایله قده ر آزاد ایشلریله گذران ائدیب، نهایت 83- ده ن عصر آزادی گونده لیگینده اوجاق صحیفه سینده بیر مسئول اوستاد کیمی لیاقت و باجاریقلار طنز ساحه سینده خیدمت ائدیرکی نهایت 89- اونجو ایلین بهمن آیی نین بئشینده، امام حسین حضرتلرینین اربعینی گونو توپراغا تاپشیریلیر. روحو شاد یولو گئده رلی اولسون. آشاغیدا 84- اونجو ایلین مهر آییندا ارشاد اسلامی طرفینده ن اوستاد یالقیزا توتولان بزرگداشت مراسیمینه یازدیغیم شعری تقدیم ائدیره م. اما اؤنجه « جیغان- ویغان» « چیغیر- باغیر» و « چال هاچال» دان آد گتیره ک کی حؤرمتلی اوستاد بو اوچ کیتابی ادبیات دونیاسینا تقدیم ائتدی کی، دونیا وارکن قالاجاق.
گؤیو گؤی اوسته قالیرسان گؤیه میللندیریسن
بیر نهنگم دئییبن دریانی لیللندیریسن
سن هنر باغینی معجز سایاغی صابره تای
قیشدادا ایستی نفسلن بئله گوللندیریسن
دوزو آلقیشلاییبن اگرینی قارقیشلاییسان
سن صداقت سازینی طنزیله دیللندیریسن
وارلیغین عشق و محبت له صفادان دولودور
سن گولوش سولطانیسان بم لری زیللندیریسن
شادلیغیندان بیزه ده پای وئریسن سن یالقیز
سن گولوش له منی شادلیقلارا پیللندیریسن
سسله ییرسن یاتانی یاتما دورای غافیل اویان
اویادار کن یوخودان سن اونو- یئللندیریسن
سنه «آرش» دئدی طنز عالمی نین معجزی سن
بیرده صابر سایاغی حق سؤزو بللندیریسن
بونجور باده دی کی سن ایچیدیرسن هامییا
هوشو باشدان ائله ییب مین جوره لوللندیریسن
بوجسارتله قلم چالما هنرمند ایشی دیر
اونو طنزیله یئرده ن گؤیه میللندیرسن
برچسبها: مجید صباغ ایرانی, استاد یالقیز, آذربایجانین طنز یازار شاعیری
محمدرضاشوکتی ایله دانیشیق
دانیشیغی آپاران :رضا عالی
اؤن سؤز
رحمتلیک اوستاد شیدانین دیلی ایله دئسک«....آرتیق محرومیت چکن جوان شاعیر محمد رضا شوکتی ...ایندییه ده ک اوندان دورلو شعر و نثر، محلی نشریات طرفینده ن اوخویوب گؤرموشوک ».
۱۳۶۹اونجو ایلین سونلاریندان مطبوعات دونلاسینا آیاق قویان، طنزپرداز یا ساتیراچی شاعیر،محمد رضا شوکتی اؤنجه طنز شعرلریله تانینیب سونرا بیرروزنامه نگارکیمی...اونون «گوله-گوله» آدلی طنز شعرلرکیتابی آز زامان چکمه ده ن داها تاپیلمادی. مختلیف ادبی انجمنلرده «جسور بیرشاعیر»آدیله تانیناردی ....
عصر آزادی گونده لیینده «کیم کیمه دیر»،«هانی به یالانچی»،«نه بیلیم آتام،ایشلره ماتام»و....عنوانلی مقاله لرینی«آلوارلی رضا»آدیله یازیب «کئچل آغا»ایله دئییشمه لری مطبوعات دونیاسیندا اؤزونه مخصوص بیرشهرت قازانیب بیر سیرا یئرلرده سس سالیب، غوغا یاراتدی کی ائله بو سیزا مقاله لرین چیراغین پوفله دی و داشین آتدی قارانلیق دره یه، یانی نه؟! یانی آللاه کئچل آغایا انصاف وئرسین ...!
- سؤزو اونون اؤز دیلینده ن ائشیده ک :
یعقوب اوغلو محمد رضا شوکتی یم.1351-اینجی گونش ایلی تبریزین یاخینلیغیندا یئرلشن «یوخاری الوار»کندینده اکینچی بیرعاییله ده آنادان اولموشام . شاید روزگارین آجی خاطیره لری و باشیما گلن لرین بیرسیرادا یاخشی پیس تاثیراتی آلتینداطنز یازار بیر شاعیره چئوریلدیم.
ایش سیزلیکلرو آرتیق محرومیت چکدییم ایللرین ثمره سی دیر بو طنزقلم. اما آتامدا ذاتی بیر شوخ طبعلیک ده واردیرکی اودا منده تاثیرسیز دئییل.
1369-اونجو ایلده ن «فروغ آزادی»روزنامه سی واسیطه سیله و رحمتلیک اوستاد شیدانین یول گؤستریشلریله و رحمتلیک آرش آزاد جنابلاری نین آلقیشلاری و حؤرمتلی شاعیر«علی نایل پور»ون قلمی نین تاثیراتی آلتیندامطبوعات دونیاسیله تانیش اولوب«مهد آزادی»«پیام نو»«شمس تبریز»«عصرآزادی»«کوشا»«تجارت وتوسعه»و«امیدتبریز»نشریه لرینده مختلیف شعرلرو مقاله لرله بو گونه قده رنفس چکیره م .
اما آذربایجانین شیفاهی خالق ادبیاتی منده اؤز ایشین گؤروب، کند محیطی وکند یاشایشی دا اونا اوسته لیک. سونرالار«چاغداش»«سهند درنه یی»«پیام نور دانیشگاهی نین ادبی انجمنی»«آزاد دانیشگاهیندا اوستاد دادبرین انجمنی»و ان ماراقلیسی«عصر آزادی» گونده لیینده تانیش اولدوغوم ان سئویملی شاعیرو اوجاق صحیفه سینین آتاسی و طنز دونیاسینین معجزی رحمتلیک اوستادیالقیزهله ده وار یاشاییر،چیغیرباغیروچال ها چال یارادیر کؤنلومده، جیغان ویغان سالیردفتریمین واراقلاریندا.
اوایللر دئمک83-اونجوایلده ن سونرااوستاد ذوالفقارکمالیوجنابینیزلا(رضاعالی)بیرلیکده اوجاق صحیفه سینی عصرین«ملانصرالدین»اینه چئویرمیشدیک. او صحیفه قاپاندی،بیزله لک لندیک ویالقیز...!(گؤزلری یاشلا دولور...)
82-اینجی ایلده «گوله گوله»آدلی طنزشعرلرکیتابیم احرار انتشاراتی طرفینده ن یاییلدی.
1384-اونجوایلده زنجانین شمالغرب مطبوعاتی جشنواره سینده ادبی مقاله ده بیرینجی مقامی وطنزو اجتماعی مقاله لرده اوچونجومقامی اله گتیردیم.
- سیزجه ادبیات یا بئله دئیک طنز نه دئمکدیر؟
بیرخالقین آراسیندا اولان عادت،کولتور،شعر،یازی،افسانه و ناغیللارین توپلوسونا ادبیات دئییریک. ادبیات هربیر خالقین یازیلان دئییلن دیلی، دردلرینی تصویره چکن ژانری دیر وطنز،گولمه لی سؤزلر، شعرلرهابئله شکیللره کی ائشیده ن و گؤره نین دوداقلاریندا گولوش یارادا بیله طنزدیر اما آذربایجانین ادبیات تاریخینده صابیری گؤروروک، معجزی گؤروروک،کی طنزدیلی ایله آغلادیر. طنز مبارزه مکتبی دیر. بو مکتب آرتیق قورخمامازلیق ایسته ییر. بو مکتبه جسارت لازیمدیر. عادی بیر کیمسه جامعه ده اولان چتینلیک و سیخینتیلاری، بیررییسین خطالارینی دئیه بیلمزسه،بیرطنز یازان شاعیریا یازیچی دئیه بیلر.
حق سیزلیک، ظولم، جینایت،محرومیت طنازشاعیرین ایلهام قایناقلاری دیرلار. طنزیازان شاعیرین سیاسی باخیشی اولمالیدیر.
ایندیکی طنزیازان شاعیرلریمیزحؤرمتلی حسین شهرک و کریمی جنابلاری بو سیرا شخصیت لردندیرلر.آللاه یالقیزا،سخامهره، ساپلاغا و...رحمت ائله سین . بؤیوک اینسانلاری الده ن وئردیک.
- ادبیات تاریخینده ن بیزه معلومات وئرین؟
بیزه دئییرلر تاریخیزده ن نیشانه وئرین. ان آزی 1000-ایل قاباقدان نم نیشان گتیرین. بئله آداملارا تکجه بیرجاوابیم وار اودا بوکی:
«تینقیر الک تینقیرساج--- الیم خمیر قارنیم آج»
بو مثلین 7000-ایل تاریخی وار. گئدین صحیفه لری،ایللری، ادبیاتی آراشدیرین بو سومئرده ن بیزه یادگار قالان بیر مثلدیرکی عینا دئییلیر. سومئردیلین آراشدیران گؤره رکی 300- ده ن آرتیق کلمه وادیرکی اوزامان دان ایندییه قده ر هله ده وار ایشله نیر، بیریسیده بو...! ادبیات تاریخی بوندان آیدین؟!
- یاراتدیغینیز اثرلرده ن دئیین؟
دئدیییم کیمی بیر«گوله گوله» آدلی طنز شعرلر توپلومو دور. آذربایجانین طنز یازار شاعیرلری آدلی مقاله لرینبیریئره توپلاماق قصدینده یم. طنز شعرلریمین ایکینجی جیلدی ده حاضیر اولالی چاپایئتیره جه یم و مختلیف کؤچورمه لریم واردیرکی چوخ ده یرلی وفایدالی دیلار، مادی وضعییتیم دوزه لرسه دئمک دؤرد کیتاب حاضیرلایاجاغام.
- بیرخوش خاطیره ....؟
دوخسان اینجی ایلین شهریور آیی نین 20- سینده اوستاد شهرکین دعوتی ایله تهرانین بهمن فرهنگسراسینا گئتدیک. اورادا اوستاد ساپلاغین خاطیره سین عزیزله مه مراسیمی کئچیردی،قوجامان طنز یازار شاعیر اوستاد نجار اوغلو،من و اوستاد شهرک اورادا چیخیش ائتدیک. ایکی گئجه اوستاد نجار اوغلونون خیدمتینده اولماق منه بؤیوک بیر شانس و گؤزه ل بیر خاطیره دیر. ماراقلی اوراسیدیر کی او گون اوستاد نجار اوغلونون قارداشی گیله قوناق ایدیک.
- سون سؤزوز؟
اوخوجولارا جان ساغلیغی وطنز بیر شعر:
لاب دونمادادیر قیشدا کاسیب جان آراسیندا
تیر-تیرتیتیریر،تور کیمی یورقان آراسیندا
هئی یالواریر اؤزتانریسینا یایی گتیرسین،
قیزسین جانی خرداد ایله آبان آراسیندا
چوخ ال له شیر آمالینا چاتسین چاتا بیلمیر
دونموش قیچی گلمیر بئله بحران آراسیندا
چیخمیریایا تاهای سالاداغلاردا«نفس کش»
چون قیشدا قالیر قارایله بوران آراسیندا
ایستیر دؤشه سین سینه سینه حاققینی آلسین
بیرده ن شیشیر اما دیلی دندان آراسیندا
بیت المالا قداره چکن چوخدورآ دوسلار
باخ فرقه سن اینسان ایله اینسان آراسیندا
یوخ فرقی بو دؤوراندا گولوم حق ایله فتقین
هر کس یئییر آرتیست اولور ایران آراسیندا
اونبئش یول اؤلورموفته کفنده ن اؤتورافسوس
ساخلیر پولو آمما اتیلن قان آراسیندا
ای عدل ایلن اینصافی یادیندان چیخادان کس
گل فاصیله سال عقل ایله شیطان آراسیندا
بوش وعده لری حب کیمی قویدوم دیلیم آلتدا
سوردوم شیره سین آه ایله افغان آراسیندا
حقه دیله ایمانیله وجدانه باخین سیز!
بیرچؤپدو فیریلدیر یئکه طوفان آراسیندا
ملت اؤلور ای تانری یئتیش داده آماندیر
آز فاصیله سال دردایله درمان آراسیندا
چوخ آزتاپیلارشهرده رشوت یئمه ین کس
دلال دولانار قندایله قندان آراسیندا
بیر تصدیقی ایتمیش شوفئره بنزیری حالیم
هئی رشوه وئریر سائیله میدان آراسیندا
سن قارقایا باخ هر نه پاریلدیر اونو خوشلور
بیلمیر ندی اما بئله عنوان آراسیندا
بهلول ایله رؤیاده قوناقلیقدا ایدیم من
یئنگیم یه دئییب سفره مستان آراسیندا
گؤزلرده دیرعقل ای عمی جان سؤیله دی بهلول
یازسن بونو قالسین هله دیوان آراسیندا
ای«شوکتی» شعرین ماشینین هر یئره سوردون
سرسم دئمیسن چرخ ایله فرمان آراسیندا
قایناق:
آفتاب آذربایجان آیلیق درگیسی،نومره 60 - بئشینجی ایل-دی ماه ۹۰ صحیفه۳۴- ۳۵
برچسبها: مصاحبه, رضا عالی و محمد رضا شوکتی, روزنامه عصر آزادی, اوجاق, شعر طنز
آچ کؤنـول شعـر و غزهل دفتـرینــی یاز گلیر
آذربایجان خالق ماهنیسی
ساری بولبول
وطن باغی آل- الواندیر
یوخ اوستونده خاری بولبول
عؤمور سورمه لی دؤوراندیر،
سسین گلسین، ساری بولبول
***
گئییب یاشیل دونون چؤللر،
هوه سینده آچیب گوللر
تؤکوب شیرین- شیرین دیللر
گل اویالداق یاری بولبول
***
بولبول سنین ایشین قاندی،
عاشیقلار اودونا یاندی!
نه دن هر یئرین الواندی
کؤکسون آلتی ساری بولبول
***
اوخو قوشلار دیله گلسین
خوش نفسین زیله گلسین!
یاریم گوله- گوله گلسین،
من چالاندا سازی بولبول
بایرام اولدو
بایرام اولدو هئچ بیلمیره م نئیله ییم،
بیزیم ائوده دولو چووال دا یوخدو
دو گویله یاغ هامی چوخدان توکنمیش،
ات هئچ اله دوشمز، موتال دا یوخدو
****
آللاها بیز میشیک ناشوکور بنده
بیر سؤز دئسم داهی قویمازلا کنده
خلق باتیبدی نوغلا، شکره، قنده
بیزیم ائوده آختا ذغال دا یوخدو
ملا پناه واقف


text:
بو اویغولاما ایله آلیشیق اولمادیغینیز بیر عقللی جئب تئلئفونو تجروبه ائدین!
تئلئفونونوزو یئنیدن سئودیرهجک اولان Asistan B، سیزه تام فرقلی بیر آندروید تجروبهسینی وعد ائدیر. اویغولاما سایهسینده، یالنیز تئلئفونونوزلا دانیشاراق، جیهازینیزی ایداره ائده بیلجکسینیز. بیر معنادا عقللی تئلئفونونوز سیزین اوچون هر شئیی ائدن بیر یاردیمجی اولاجاق.
Asistan Bین تمل خصوصیتلری هلهلیک بئله سیرالانیر:
- آلارم قورما
- تاریخ و ساعت سورغولاما
- یاخینداکی مکانلار حاقیندا معلومات وئرمه (یاخینداکی داواخانالار، خسته خانالار، کافئلر، رئستورانلار، مسجیدلر، بانکلار، یاناجاق ایستگاهلاری، موزئیلر، گئجه کلوبلار، بارلار، تاکسی دایاناجاقلاری کیمی)
- شهرلره گؤره و یا یاشادیغینیز جغرافیایا گؤره اتوماتیک اولاراق هاوا وضعیتینین معلوماتی
- خریته(نقشه) گؤسترمه
- جئب تئلفونون آیارلارینی(تنظیماتینی) دهیشتیرمک (کابئلسیز شبکه، بلوتوث، تئلئفون سسی کیمی)
- فرقلی بؤلوملر حاققیندا معلومات آلما (Wikipedia دستکلی)
- یوتوب دا ویدئو آختارما
- گوگلده هر هانسی بیر مؤوضوع حاقیندا آختاریش ائده بیلمه
- اهمیتلی تئلئفون نؤمرهلری اوچون اتوماتیک آرایا بیلمه(اورژانس و یا پلیس نؤمرهلری کیمی)
- تئلئفونا یوکلو اولان بوتون اویغولامالری چالیشدیرما
- تئلئفون دا قئیدلی(ذخیره اولان) آداملاری آرایا بیلمه
- سس سرعتینین و سس کئیفیتینین (آشاغی سرعتلی علاقهلرده داها یاخشی پئفورمانس) آیارلانا(تنظیم اولا) بیلمهسی
- Asistan Bین آد ایله دانیشیق آپارا بیلینمهسی
- رسمی فیسبوک اویغولاماسیندا فیسبوک حسابینی Asistan B ایله باغلانما و دوروم پایلاشا بیلمه.
- توتیئر حسابینا Asistan B ایله باغلانما و دانیشاراق، سرعتلی بیر شکیلده tweet گؤندره بیلمه.
- ایستهدیگینیز بیر تئلئفون نؤمرهسینه مئساژ گؤندره بیلمه.
- بورس قیمتلری سورغولاما (دولار، یورو، پوند)
- قیزیل قیمتلری سورغولاما
- اتوماتیک پول چئویرمه سورغولاری (۱۰ دولار نئچه لیره؟، ۵۰ یورو نئچه لیره ائدر؟)


text:
غربی آذربایجان حوزه هنری اداره سینین آشیقلار درنگی نین قورولوشونون اوچونجو ایل دؤنومو اورمودا گئرچکلشدی. بو درنگین اوتوروملاری و جلسه لری 1389-جی ایلدندیر, هر هفته دوزگونلری آخشام اوستلری تشکیل تاپیر. هر هفته آذربایجانین چئشیدلی بؤلگه لریندن آشیقلار بورایا گلیرلر و دئمک اولار هر هفته 4-5 آشیق بو درنکده چیخیش ائدیر. خزل آیی نین 24 بو درنگین قورولوشونون ایل دؤنومو بیر تؤرن و مراسم ایله یاد ائدیلدی. بو مراسمین گؤرونتولرینه باخا بیلرسینیز.
مراسم, ایران اسلام جمهوریتینین ملی هیمنینین سسلنمه سي ایله باشلادی.
بو مراسمین آپاریجی سی احمد اسدی ایدی. احمد اسدی دوللو مصطفانین شعری ایله مراسمی باشلادی. سونرادا گلنلره خوش گلدین دئییب. آشیقلار درنگی حاقدا قیسا بیلگی وئردی. سونرادا اوستاد آشیق اسمعلی لطفی نی صحنه یه دعوت ائتدی.
اوستاد آشیق اسمعلی لطفی
کئچن بیر ایل عرضینده غربی آذربایجاندا, 4 نفر آشیق وفات ائدیبلر. ائله بنا گؤره ده, وفات ائتمیش آشیقلارین ویدئو گؤرونتولری سالوندا یایینلاندی و سالوندا اولانلاردا اونلار رحمت اوخودولار. بو آشیقلارین آدلاری : آشیق علی علیزاده(اورمو)، آشیق گولاب حسین خانی(قوشاچای)، آشیق عباس بهلول زاده(خوی+اورمو)، آشیق بهروز فرجی(قوشاچای)
آشیق علی کریمی قره آغاجی صحنه یه دعوت اولوندو.
اورمو شهرینین بؤیوک اوستادی, آشیق فرهاددان بیر سس حاضرلانمیشدی. بو سس سالوندا یایینلاندی.
قوشاچای شهرینین اوستاد آشیغی و هابئله بو شهرین آشیقلارینین نماینده سی اولان, آشیق هدایت موسی اوغلو بیر هاوا اوخودو.
حوزه هنری اداره سینین موسیقی مرکزی نین سوروملوسو, داریوش علیزاده تریبون دالینا دعوت اولوندو. علیزاده حوزه هنری طرفیندن گؤرولن ایشلر حاقدا بیلگی وئردی و گله جک ایللرده ده نه اولاجاغی حاقدا قیسا دانیشدی.
اورمو شهرینین کئچمیش و اوستاد آشیقلاریندان اولان, آشیق عزیز مرادخانین سسی سالوندا یایینلاندی.آشیق عزیز 1351-جی ایلده وفات ائدیبدیر.
85 یاشلی آشیق یوسف اوحانئس صحنه یه دعوت اولوندو.
آشیق غلامرضا اژدری خوی آشیقلارینین نماینده سی عنوانیندا چیخیش ائتدی.
اورمو شهرینین پارلایان اولدوزو و آشیقلیق عالمی نین اونودولماز سیماسی, آشیق درویش حاقدا بیر مستند کلیپ حاضرلانمیشدی. بو کلیپ گلنلره سونولدو.
سولدوز شهریندن اولان آشیق رضا پوینده اؤز هاواسینی گلنلره تقدیم ائتدی.
اورمو آشیق هاوالاریندان تشکیل تاپان و اورمودان گلن سسلر آدینی داشییان اثرین آچیلیشی و تقدیماتی کئچیریلدی. اورمودان گلن سسلر, اورمو آشیق مکتبی نین دئمک اولار بوتون هاوالارینا شامل اولور و بو اثرده 19 اوستاد آشیغین اشتراکی اولوبدور. آچیلیش قوجامان و اوستاد آشیقلار, آشیق یوسف و آشیق اسمعلی ایله برابر داریوش علیزاده حوزه هنری اداره سینین موسیقی بؤلومونون سوروملوسونون الی ایله گئرچکلشدی.
مراسمین سونوندا, 5 نفر غربی آذربایجان آشیقلیغیندا چالیشانلاردان تقدیر اولوندو.
شاعر ، یازیچی و قزئته چی اولان مصطفی قلیزاده, ایکی ایل مدتینده غربی آذربایجان آشیقلار درنگی نین هر هقته قورولان اوتوروملاریندا, آپاریجی عنوانیندا آردیجیل اولاراق اشتراک ائتمگینه و نشریاتلار ایله مطبوعاتدا بو صنعتین تبلیغاتی نین آپاریلماسینا گؤره غربی آذربایجانین حوزه هنری اداره سی طرفیندن تقدیر اولوندو.
آشیق علی قره آغاجی, ایکی ایل مدتینده غربی آذربایجان آشیقلار درنگی نین هر هقته قورولان اوتوروملاریندا, آپاریجی عنوانیندا آردیجیل اولاراق, اشتراک ائتمگینه و آشیقلارین بو درنگه گتیریلمه گینده رولونا گؤره غربی آذربایجانین حوزه هنری اداره سی طرفیندن تقدیر اولوندو.
قوشاچایلی آشیق هدایت موسی اوغلودان, قوشاچای آشیقلارینین نماینده سی عنوانیندا و بو درنکده چالیشیقلارینا و ها بئله درنگین آیری شهرلرده تانیتدیرماسینا گؤره غربی آذربایجانین حوزه هنری اداره سی طرفیندن تقدیر اولوندو.
سولدوزلو آشیق رضا پوینده, سولدوز آشیقلیغینین نماینده سی عنوانیندا و آشیقلار درنگینده چالیشیقلارینا گؤره غربی آذربایجانین حوزه هنری اداره سی طرفیندن تقدیر اولوندو.
اورمودان احمد اسدی, آشیق ادبیاتی و موسیقی سینده اولان آراشدیرمالارینا و آشیق ادبیاتینین نشریاتلاردا , مطبوعاتدا و اینترنت دونیاسیندا جانلاندیرماسینا و درنگین فعالیتلرینین یاییلماسیندا رولو اولدوغونا گؤره غربی آذربایجانین حوزه هنری اداره سی طرفیندن تقدیر اولوندو.
35 نفر غربی آذربایجان آشیغی بو مراسمه قاتیلمیشدیلار. بو آشیقلار مراسم بیتدیکدن سونرا, خاطره شکلی چکدیردیلر.
سوندادا بو مراسمه قاتیلانلارین هامیسینا آشیقلار درنگی طرفیندن اورمودان گلن سسلر اثری هدیه اولاراق, تقدیم اولوندو.
برچسبها: آشیق, آشیقلار درنگی, احمد اسدی, حوزه هنری, آشیق اسمعلی, آشیق یوسف, آشیق درویش
تأسفله بيلديرمه لي ييك، بير داها آذربايجانيميزين آشيقلاريندان بيريسيني ايتيرديك. درين اوزونتولرله، يوردوموزون متانتلی و مهربان اوره كلي آشيغي، قوشاچايلي آشيق بهروز بوگون 1391/6/22-ده خسته ليك ندني ايله حياتا وداع ائديب.آللاهدان بو آشيغيميزا رحمت، قالانلارينا ايسه دؤزوم ديله ييريك. مكاني جنت اولسون.
رحمتليك آشيق بهروزون تانيتيمي
بهروز فرجی
۱۳۴۰-جی گونش ایلی قوشاچایین ملیک آباد کندینده دونیایا گلن آشیق بهروز فرجی کیچیک یاشلاریندان قوشاچایا کؤچور. ۱۳۶۰-دان آشیقلیق صنعتینه علاقه بسله یرک ۶۴-جو ایلدن آشیق باهارعلینین یانیندا رسمی حالدا ساز اؤیره نمگه باشلاییر و بیر پئشه کار آشیق کیمی فعالیّت ائدیر.
آشیق بهروز ۱۴ آشیق صحبتی بیلیردي و شعر یازماق ایله ده مشغول اولوردو. او آشیقلیقدان علاوه سازبندلیکده ائدیردي. رحمتليك، آشیقلیغی یئرلی بیر صنعت بیله رك ،مسؤوللاردان انتظاری وار ايدي و دئيه ردي: “مسئوللار بو صنعته گرك آرتیق اهمیّت وئرسینلر چون بونا اهمیّت وئریلمه سه یابانچی فرهنگلر اونون یئرین آلیب و مدنیّتیمیزه چوخ ضربه لر ووراجاقلار”. آللاه رحمت ائيله سين.
گل
آیریلیق آلیر جانیمی
عاشق اودا یاناندی گل
الیمدن گئدیر توانیم
زامان آخر زاماندی گل
گل گؤر نه حالا قالمیشام
آلیشیبان کول اولموشام
عشقینی قلبه سالمیشام
آرتیق حالیم یاماندی گل
یاد ائیلهمز بیر کس منی
یورور یورغون نفس منی
یورما داحی عبث منی
گؤزوم یاشی رواندی گل
چرخی دؤنسون روزگارین
“بهروز”ا چوخ گؤردو یارین
هانی بس دوغرو ایلقارین؟
الف قدّیم کماندی گل.
برچسبها: آشيق, آشيق بهروز فرجي, قوشاچاي, باش ساغليغي
تأسفله بيلديرمه لي ييك، ائليميزين آغ ساققال و دگرلي آشيغي، آشيق عباس بهلول زاده(تاج خاتينلي عباس) دونياسيني دگيشه رك، ابدي دونيايا كؤچوب.
آشيق عباس 1320-جي ايلده چالديرانين تاج خاتين كندينده دونيايا گؤز آچميشدي. او مرحوم، خويلو اوستاد آشيق حبيبين شاگردي اولموشدور. اللي ايله ياخين آشيقليق ائدن آشيق عباس، عؤمرونون سون ايللريني اورمودا كئچيرميشدي. آشيق عباس ايله دانيشيق و مصاحبه قراريميز وار ايدي، آما نه يازيق اجل مهلت وئرمه دي.
آللاهدان اونا رحمت ديله ييريك، مزاري نورلا دولسون.
برچسبها: آشيق, آشيق عباس, خوي, اورمو, چالديران
باش ساغلیغی و چاغری
اولو یارادانین آدی ایله
((من اصبح و لا یهتم بامور المسلمین فلیس بمسلم)) پیغمبر(ص)
آخشامی مسلمانلارین ایشلرینه چالیشمایاراق صبح ائدن، مسلمان دگیل.
قاراداغ ماحالی ورزیغان بخشی
شیرین دیللر ایله خاطرلا منی
هر زامان قلبیمده دولانیر نقشی
آچان گوللر ایله خاطرلا منی
آشیق ائلینکی دیر، ائل آشیغیندیر. ائلینده غمی آشیقلاریندیر.
یوردوموزون گوللو چیچکلی بؤلگه سی و قهرمانلار دیاری اولان، قاراداغین زلزله خبری و اورادا اوز وئرن فاجعه لر بیزی ده سارسیتدی.اوزونتولرله بو اولایدا نئچه یوز نفر حیاتین ایتیریب. نئچه مین نفرده یارالی اولاراق، یوردوموزون مختلف شهرلرینده اولان خسته خانالارا یئرلشدیریلیبلر.
بوتون وطنداشلاریمیزی، اؤزللیکله هنر و اینجه صنعت دونیاسیندا چالیشانلاری بو آغیر حادثه نین آجیلارینی قالدیرماغا چاغیریریق.انشاء الله وطنداشلاریمیزین یاردیملاری ایله بو حادثه نین آجیلاری آرادان تئزلیکله قالدیریلار.
مادی یاردیم چاغری لاری ایله بیرلیکده ائلیمیزی، یارالی اولاراق خسته خانالاردا یاتان وطنداشلاریمیزی یاد ائتمگه چاغیریریق. مختلف شهرلرده غریب اولماسینلار دئیه و معنوی دستک اوچون اونلارلا گؤروشوب، دردلرینه اورتاق اولماغا چاغیریریق.
بورادان زلزله دن ائتگی لنن یوردداشلاریمیزا بیلدیرمه لی ییک، 110 نفر غربی آذربایجان آشیقلار درنگی نین اویه لری سیزین یانینیزدادیر و سیزین اوچون اللریندن گلنلری اسیرگمهیهجکلر.
آللاهدان اؤلنلره رحمت، قالانلارا دؤزوم و یارالیلارا شفا دیله ییریک. تانری یاردیمچیمیز اولسون.
غربی آذربایجانین آشیقلار درنگی
23/5/1391
ـــــــــــــــــــــــــــــــــــــــــــــــــــــــــــ
ـــــــــــــــــــــــــــــــــــــــــــــــــــــــــــــ
ـــــــــــــــــــــــــــــــــــــــــــــــــــــــــــــــــــــــ
اهره هئریزه ورزیغانا گل
طبیعت یئنه ده شیلتاقلیق ائتدی
اهره هئریزه ورزیغانا گل
زلزله باتیردی ائلی اوبانی
طبیعتین الی باتدی قانا گل
اهره هئریزه ورزیغانا گل
***
سهندله ساوالان گئیسین قارانی
چونکو یاسا باتیب داغی آرانی
آللاه کیم ساریسین بئله یارانی؟
طبیعتین الی باتدی قانا گل
اهره هئریزه ورزیغانا گل
***
هارایا امدادا چاتانیم گلسین
ییخیلان قولوندان توتانیم گلسین
وارینا گومانی یئتنیم گلسین
طبیعتین الی باتدی قانا گل
اهره هئریزه ورزیغانا گل
***
اوغلو الدن گئدن آنا آغلاییر
آناسین ایتیرمیش بالا آغلاییر
آشیق قوربان چکیر نالا آغلاییر
طبیعتین الی باتدی قانا گل
اهره هئریزه ورزیغانا گل
آشیق قوربان پورولی علیار- اورمو
22/5/1391
برچسبها: زلزله, اهر, ورزقان, باش ساغلیغی, چاغری, آشیقلار درنگی
مراسم بزرگداشت نوزدهمین سالگرد درگذشت آشیق درویش وهابزاده
پوسترها= ارسالی توسط دوستداران درویش
طی مراسمی دوشنبه 9 مرداد 1391 در سالن صفی الدین اورموی حوزه هنری سازمان تبلیغات اسلامی(پنجراه جنب استانداری) مراسم بزرگداشت نوزدهمین سالگرد درگذشت آشیق درویش وهابزاده خواهد شد. این مراسم به مدت دو ساعت و از ساعت 17-19 ادامه خواهد داشت. در این بزرگداشت 4 تن از شاگردان آن مرحوم به اجرای موسیقی آشیقی خواهند پرداخت و شاعران نامداری چون محمود شامی، بهرام اسدی ، ایرج بهزادنیا و تنی چند از شعرا در فراق این آشیق بزرگوار به قرائت اشعار خود خواهند پرداخت. ارائه مقاله توسط دوتن از محققین و نویسندگان جوان اورموی بخش دیگری از این مراسم خواهد بود. احمد اسدی و حسین واحدی هر کدام طی مقالاتی بخشی از زندگی هنری و جایگاه اجتماعی این آشیق و تأثیرگذاری وی بر مکتب آشیقی اورمیه را برای حضار قرائت خواهند نمود. نقل خاطره توسط دوستان نزدیک ،قرائت شعر مرحوم استاد آشیق عزیز شهنازی در فراق آشیق درویش، پخش کلیپهای تصویری از آشیق درویش، حضور خانواده آشیق درویش، نواختن ساز وی بعد از 19 سال توسط شاگردانش و پخش بروشورهایی با موضوع آشیق درویش از دیگر بخشهای این مراسم خواهد بود.
همچنین لازم به یادآوری است که قبل از این مراسم و در ساعت 10 صبح از جلوی حوزه هنری سازمان تبلیغات اسلامی(پنجراه-جنب استانداری) مینی بوسهای در نظر گرفته شده به سوی مزار این آشیق بزرگوار در روستای کردلر حرکت خواهند نمود و متعاقب مراسم بزرگداشت آشیق درویش مزار این استاد گرامی توسط کانون آشیقهای آذربایجان غربی و حوزه هنری استان آذربایجان غربی بازسازی و مرمت خواهد شد.
این مراسم توسط حوزه هنری آذربایجان غربی و با تلاش و پیگیریهای احمد اسدی نویسنده و محقق موسیقی آشیقی و همچنین با مساعدت و یاری مسئول واحد موسیقی حوزه هنری استان آذربایجان غربی آقای داریوش علیزاده برگزار میگردد و از همه دوستداران موسیقی آشیقی و ارادتمندان و علاقمندان آشیق درویش برای حضور در این مراسم دعوت میگردد. روحش شاد.
برچسبها: بزرگداشت آشیق درویش, حوزه هنری, کانون آشیقهای آذربایجان غربی, احمد اسدی
درین اوزونتولرله،بیلدیرمهلیییک ائلیمیزین دگرلی آشیغی، قوشاچایلی آشیق گولاب حسین خانی 2/5/1391 تاریخینده بو دونیادان گؤز یوماراق، ابدی دونیایا کؤچوب.
43 ایل قوشاچای و هئشتری ماحالیندا آشیقلیق ائدن آشیق گولاب،3/4/1322 تاریخینده قوشاچایدا دوغولموشدور.
بو اوستاد آشیغا آللاهدان رحمت، قالانلارینا ایسه صبر دیله ییریک.
برچسبها: باش ساغلیغی, آشیق گولاب, قوشاچای, هئشتری, آشیق
رحمتليك آشيق علي عليزادهنين شعرلري او مرحومون وفاتينين بيرينجي ايل دؤنومو عرفهسينده بير مجموعهده يايينلاندي. 302 صحيفه دن تشكيل تاپان بو كتاب، خاطرلا مني آديني داشييير و او مرحوم آشيغين 300 قاطارا ياخين شعرينه شامل اولور. بو مجموعه اورمولو شاعر ، آراشديريجي،يازيچي و رحمتليك آشيق علي عليزادهنين ياخين يولداشي بهرام اسدينين زحمتلري ايله توپلانيب و چاپا بوراخيليبدير.
اورمونون ياز نشرياتينين نشرلريندن اولان بو كتاب، ساتيشي 8000 تومن دير و يازنشرياتي ايله اورمونون حوزه هنري ادارهسينين امكداشليغي ايله يايينلانيب.
قئيد ائتمهليييك، آشيق علي عليزاده 1330-جو ايلده قاراداغين ورزقان بخشينين قيه قيشلاق كندينده آنادان اولوب. سونرالار اورمويا كؤچوب و بو شهرده آشيقليقلا مشغول اولموشدور. آشيق علي عليزاده 10/5/1390 تاريخينده اورهك دايانماسي(ايست قلبي) نتيجهسينده دونياسيني دگيشدي. او مرحوم ايران موسيقي فئستيواللارينين چوخونا قاتيليب و چوخلو مقاملاردا اله گتيرميشدير. اورمو راديو و تلويزيونوندا موسيقي بؤلومونون فعال شخصلريندن ايدي. آللاه رحمت ائيلهسين. آذربايجان ادبياتي و فولكلورو سئوداليلاري كتابي الده ائتمك اوچون ياز نشرياتي ايله گنج آشيقلار بلوقونا گئده بيلرلر. ها بئله آشاغيدا اولان ايميل و موبايل ساييسي ايلهده ايلگي قورا بيلرلر.
ياز نشرياتي: http://yaznashr.blogfa.com
گنج آشيقلار: http://gencashiqlar.blogfa.com
ايميل: yaznashr@gmail.com
موبايل: 09141477792
ـــــــــــــــــــــــــــــــــــــــــــــــــــــــــــــــــــــــــــ
بو کتابین بیر بؤلومو دوستلار حسرتی آدینی داشیییر و او مرحوم اوستادین دوستلاری اونون اؤلوم خبرینی ائشیتدیکلرینده بو شعرلری یازیبلار.
بهرام اسدی
كؤچدو بير صنعتكار، گئتدي بير آشيق
نيسگيلي سازينين تئلينده قالدي
هر ماهنيسي اولان ائله ياراشيق
ان گؤزل ماهنيسي ديلينده قالدي
ائللرين ايچينده ماهنيسي بيتدي
آخرت دئيهرك سون سفر ائتدي
اللرين اوستونده مزارا گئتدي
ائلي گؤز ياشينين سئلينده قالدي
آي آشيق، تئز ايدي گئديش هوسي
قولاقلارا دولدو سازين نالهسي
ائشيتمز اولدوق او غيرتلي سسي
سسينين حسرتي ائلينده قالدي.
فريده سليماني((آیتکین)):
شاعرلر كؤچنده فاني دونيادان
فرقتينده قالان ائللر آغلايار
هنر باغچاسينين گولو سولاندا
باغبان كدرلنر، گوللر آغلايار
بولبوللر گولوندن آيري اوچاندا
نؤوراغي پوزولوب گولدن قاچاندا
صنعتكار هجراندان صحبت آچاندا
بولودلار قارالار سئللر آغلايار
سهو ائدير اجلدن شفقت اومان
آيدين حقيقته كيمدي گؤز يومان
آشيغيندان آيري دوشسه بير زامان
ساز سوسار »آيتكين« تئللر آغلايار.
احمد اسدي:
ائل آشيغي نه تئز گئتدين
سنسيز گؤزوم لئيسان آغلار
كؤچركن بيزي ترك ائتدين
كؤنلوم ائيلر فغان آغلار
ائلينله اوتوروب دوردون
بو ائلده مجلسلر قوردون
فراقيندا اودلار يوردون
دردلي آذربايجان آغلار
باش اگيرم بو انسانا
فخر ائديب آذربايجانا
فاني جسميم قالسين يانا
باخ بو روح-روان آغلار
آشيق بير ده ساز آلايدين
آليب قوينونا چالايدين
احمد دئيير كاش قالايدين
فراقيندا گؤز قان آغلار.
آشیق سيد اسماعيل سیدساجدي:
آلديم قيشلاقلينين اؤلوم خبرين
اورهگيم كؤورهلدي، گؤزلريم دولدو
سن بير بولبولايدين گولشن باغيندا
نه تئز خزان ووردو گوللرين سولدو
شادليقدا اوخوردون هر واخت ائللره
ساراني آپاران آخان سئللره
تميز اورهكلره، شيرين ديللره
آدين داستان اولدو ديللرده قالدي
من سيد آشيغام چكرم زحمت
هر واخت بؤيوكلره ائيلهيك حرمت
اوستادين روحونا سيز دئيين رحمت
هامي گئدهجكدي، بو بئله يولدو.
آشيق علي عابديني(علي يكانلي):
آللاه اؤلنلره رحمت ائيلهسين
علي ده رحمته قاريشدي گئتدي
اوستاد آشيق كيمين گيردي ميدانا
بير آز سؤزلريندن دانيشدي گئتدي
دوشدو سينهسينه دويونلو داغلار
وفالي سئوگيسي هر زامان آغلار
سارالدي باغچالار، بولبوللر، باغلار
بولبولون گولشني ساويشدي گئتدي
بير كيمسه اولمادي قانا درديني
بير ساعات اليندن آلا درديني
سالدي اورهگينه بالا درديني
يوخسوللوق اودوندا آليشدي گئتدي
بو سؤزلري دئدي يكانلي علي
امداد ائيله بيزه يا مولا علي
دئسهلر نئج اولدو قيشلاقلي علي
هنر ميدانيندا چاليشدي گئتدي.
آشيق خدمت حاجيزاده:
اوزون يانسين قارا تورپاق
نه تئز آلدين جاني مندن
اسيرگهدين يار-يولداشين
كسدين شهرت شاني مندن
گؤزلريمين نورون آلدين
قوللاريمين زورون آلدين
يامان يئرده تورا سالدين
آلدين امتحاني مندن
ديواردان آسيلدي سازين
آغلار قالدي اوغلون، قيزين
زهر اولدو دادين، دوزون
نيه كسدين ناني مندن
آشيق خدمت، آغلا پنهان
هاميا وار بو امتحان
چال بير تجنيس كسمه ديوان
چالما دول هجراني مندن.
بيتاللَّه سليمي آوانسر:
آشيق، سني ايتيرندن
گن دونياني بيتيرندن
قوهوم-قارداش آغلار قاليب
قبر ائوينه گؤتورندن
آذربايجان آشيغيايدين
ائل-اوبا ياراشيغيايدين
گور سسين وار ايدي سنين
الحق جانان آشيقايدين
سازيندا بير داد وار ايدي
سؤزونده مين آد وار ايدي
سن دونياني دگيشنده
ائلده هاراي-داد وار ايدي
آشيق داي آتا مينمهديك
يانيب كول اولوب سؤنمهديك
يايدا كؤچدون يايلاقلارا
داها قيشلاغا دؤنمهديك
بيتاللَّه سنه سؤز يازير
سؤز ايتيرير، هردن آزير
فلك زامان قازماسيايلن
گئجه-گوندوز مزار قازير
آشيق علي عليزاده
مولام سنه وئرسين باده
حق اؤزو محشر گونونده
سني هر آن سالسين ياده.
برچسبها: آشیق, آشیق علی علیزاده, کتاب, خاطرلا منی, آشیق شعری, احمد اسدی
بیرینجی پوستوم
قاچاق نبی نین اورمودا یاشادیغی یئر....
بیر مراسم سيراسيندا، 30/2/91 تاریخینده اورمونون ایکی اوستاد آشیغینین هئیکللری ، بو شهرین میراث فرهنگی اداره سینین موزه سینه یئرلشدیریلدی. بو ایکی هئیکل مومدان دوزه لدیلمیش هئیکللردندیلر. آشیق یوسف اوحانئس و آشیق محمد حسین دهقانین هئیکلی ایندی اورمو موزه سینده، بو موزه یه گلنلرین اوزونه آچیقدیر و اورا گلنلر ائده بیلرلر بو ایکی اوستاد آشیغین هئیکللریندن بو موزه ده گؤروش ائده لر.
Urmunun iki ustad aşığının heykəllərinin açılışı bir mərasim sırasında bu şəhərin muzeyində quruldu.
Aşıq Dehqan və Aşıq Yusufun heykəlləri indi Urmu muzeyinə gələnlərin üzünə açıqdır və nümayiş edilir .
Bu muzeyə gedənlər edə bilərlər bu iki ustad aşığın heykəllərindən görüş edələr.
برچسبها: آشیق, آشیق دهقان, آشیق یوسف, اورمو, موزه
۱-رحمتلیک آشیق درویش وهابزاده
۲-رحمتلیک آشیق فرهاد سلیمی
۳-رحمتلیک خویلو آشیق اسلان طالبی
۴-رحمتلیک آشیق محمد حسین زاده(محمد بازرگانلی)
۵- آشیق محمدحسین دهقان
۶-آشیق یوسف اوحانئس
۷-هئچ بیرینین آدینی ایندیه دک، ائشیتمه میشم.
لطفاً رأیینیزی، بیلدیرین.
ــــــــــــــــــــــــــــــــــــــــــــ
سونوج: اورمو آشیق مکتبی نین ان آدلیم و سئویلن آشیغی، اشیق درویش وهابزاده دیر.
من بو سوالی اؤز دوستلاریما، قوهومولاریما، هابئله آشیقلارا و شاعرلره ائتمیشدیم، هامیسی نین سونوجودا آشیق درویش اولموشدور. اصلینده منیمده سئودیگیم و سسینه عاشق اولدوغوم شخص، آشیق درویش دیر. تقریباً ۱۰ یاشیم اولاردی، من آشیق درویشین کاستلرینی قویوب باشدان-باشا قولاق آساردیم. بیرجه دفعه ده سسیندن دویمازدیم. سسینده بیر نوع حزن وار ایدی. چوخلارینین دئدیگینه گؤره آشیق درویشین سسی، الهی بیر سس ایدی. آللاه رحمت ائیله سین.
شهریمیزین دگرلی شاعر و یازیچیسی، حوزه هنری تبلیغات اسلامینین ادبیات بؤلومونون سوروملوسو(مسئولو) و دنیز نشریه سینین سوروملو مدیری(مدیر مسئولو) حاج آقا قلیزاده مندن وبلاگینداکی، یازینی اؤز وبلاگیمدا یایماغی ایسته میشدی، منده یازیلاریندان کپی گؤتوره بیلمه دیم، اونون اوچون ادبسیزلیک اولماسین دئیه سیزی آشاغیدا اولان، لینکی تیکلاماغا و او یازینی اوخوماغا دعوت ائدیرم. اؤنجه دن سایین قلیزاده جنابلاریندان تشکر ائدیرم.
Gənc aşıqlar: 49 ildən sonra gərçəkləşdi, aşıq Fərhadın səsi yenidən Urmu şəhərində havalandı
Aşıq Fərhad SƏLİMOĞLU 1894-cü ildə Urmunun Dol mahalında olan Samırtı kəndində dünyaya göz açmışdı. Öz dövrünün ən adlım aşığı olan Fərhad, ömrü boyu beş səfər Borçalı və Tbilisə getmişdir və elə buna görədə həyat yoldaşı Gürcüstandan idi.
Aşıq Fərhad 1963-cü ilin yanvar ayının 22-ci günündə bu dünyadan göz yumaraq, əbədi dünyaya köçmüşdü.
Xatırlatmalıyıq, aşıq Fərhadın səsi indiyədək yox idi və o ustadın səsinin olmadığı düşünülürdü. Ama şəhrimizin ağ saqqallarından o ustadın səsini bir dəfə Tehrandan gəlib və qədim qramafon səhifələrində zəbt etmişdilər sözünü duyduq .elə bu söz bizi araşdırmağa məcbur etdı və nəhayət neçə müddət axtarılan səslər ,Əhməd Əsədi tərəfindən Tehran radyosunun arxivindən bulundu və Urmuda bu səslər yayımlandı. İki havadan təşkil tapan bu səs, taciri və cəmşidi havalarından ibarətdir.
.
Urmu aşıq məktəbində bir ilk
30 yanvar Günü Urmunun Səfi-əddin Urməvi adlı zalında Aşıqlar yığıncağı quruldu. Bu yığıncaqda çoxlu saz-söz həvəskarı iştirak etmişdilər. Proqramın sonunda Əhməd Əsədi sazı ilə çıxış etdi və bir ilkə imza atdı. Əhməd Urmu aşıq havalarına müxtəlif güllər və güşələr artıraraq, indiki aşıqlardan fərqlı olaraq, Urmu aşıq havalarını öz şivəsi ilə çaldı və ora gələn həvəskarlardan alqışını aldı. Ama aşıq Dehqan Urmu aşıq məktəbinin ustadlarından bu işə davam gətirə bilmədi və sazını çiyninə alaraq meydana girdi. Dehqan bu mərasimdə Əhməd çalan havanı təkrarən çaldı və xatırlatdı:
əsil hava budur, bundan əlavə hər kim bizim havalara gül və pərdə artırsa çox yanlış edib və yolu tam əyri gedib. Gərək biz ustadlardan gəlmə havaları hifz edək və qoruyaq. Dehqan xatırlatdı: hər kim bu havaları çalmağa can atır gərək, qədim və əski gülləri çala. Bu mərasim başa çatdı, ama Urmu aşıq məktəbində bir ilk oldu, oda Urmiya havalarını yeni formda və üsülda çalmaq və hər şeyində ilkində çətinliklər olmalıdır.
Urmu aşıq havalarının yenidən canlanması umudu ilə.
بو قونو ایله ایلگی لی خبره، حوزه هنری سایتیندا اولان خبره ده باخا بیلرسینیز، تیکلایین
فراخوان
در پی برگزاری چهارمین دوره ی جشنواره ی نسلی از آفتاب، حوزه هنری استان آذربایجان غربی به منظور ارج نهادن به آشیق و موسیقی آشیقی در سطح منطقه ای برگزار می کند: ((سطح منطقه ای شامل استانهای آذربایجان غربی، آذربایجان شرقی، اردبیل، زنجان، قزوین و کردستان.)
بخشها:
1- مکتب آشیقی اورمیه
2- مکتب آشیقی قره داغ(به علاوه سایر مکاتب در صورت وصول آثار)
3- تکنوازی قوپوز
محورهای برگزاری جشنواره:
1- سسلی سازیم: نگاهی به موضوع دفاع مقدس و بازگویی حماسه های آن دوران از زبان آشیقها
2- ایمان گوجو: نقش عنصر ایمان در روند پیروزی انقلاب شکوهمند انقلاب اسلامی ایران
3- آیدین گونلر: بازگوکننده جنبشهای مردمان مسلمان کشورهای منطقه
4- گونش بولاغی: تمدن اسلامی و گذشته پرافتخار تمدن اسلامی و نقش آن در پی ریزی تمدن جهانی
5- محبت اوجاغی: خانواده و اخلاق در فرهنگ ایرانی و اسلامی و جایگاه آن در موسیقی فولکلور.
مقررات:
1- شرکت در هریک از بخشها به صورت مشترک مجاز است.
2- شکرت کنندگان فقط مجاز به ارائه تنها یک اثر در هر یک از بخشها می باشند.
3- شعر هر اثر می بایست به صورت تایپ شده و یا با خط بسیار خوانا با ذکر نام و مشخصات شاعر ارائه گردد.
4- ارائه فرم شرکت در جشنواره به همراه اثر و دوقطعه عکس 3*4 تمام رنگی الزامی است.
جوایز:
1- مکتب آشیقی اورمیه
نفر اول: 400 هزارتومان
نفر دوم: 300 هزار تومان
نفر سوم: 200 هزار تومان
2-مکتب آشیقی قره داغ و سایر مکاتب
نفر اول: 400 هزارتومان
نفر دوم: 300 هزار تومان
نفر سوم: 200 هزار تومان
3-تکنوازی قوپوز
فقط نفر برتر: 400 هزار تومان
آخرین مهلت ارسال آثار در قالب سی دی و یا دی وی دی: 30 بهمن ماه 1390
آدرس دبیرخانه : اورمیه، خیابان شهید امینی، جنب استانداری، حوزه هنری استان آذربایجان غربی
تلفن: ۳۴۶۲۵۵۱-۰۴۴۱


text:
پنجشنبه دوازدهم بهمن 1391
کاسیب دونیاسی!(بیرینجی بؤلوم)
کاسیب بیر تیپ دیر وهامیمیزدا آزاما-چوخ،کاسیبلیق واردیر!!(بیرینجی بؤلوم)
کاسیب ،ایلیک آیلیغین آلاندان سونرا ائوله نر!
کاسیبین یا قیزی اولار یا اوغلو!
کاسیب اوربیت ساققیزی آلار،باققال پولونون کسیرینه شیک ساققیزی وئرر!
كاسيبي دوه اوستونده بؤوه سانجار!
کاسیب، بال قئیماق صبحانه سینه ده چاغریلسا،ینه ده پنیر آختارار!
کاسیب اوروجون نوشابه ایله آچار!
کاسیبا دئیرلر دولار ایله جمله دوزلت،دئییر: بیزیم توالئت قویوسو هر آی دولار!
قازماق ندير؟كاسيبين دويماق اوچون سون اومودو!
كاسيب بير دانا ربع سيككه آلار،بير يئدديجه اقتصادي خبرلره باخار!
كاسيبين قاپيسي هميشه آچيق اولار(گؤرسن باغليدي،كناردا بير ساري ايپ وار،اونو چكسن آچيلار!!)
كاسيب ايسته مز چالايا سالسين،گيرر تيرئيلي آلتينا!
ميليونرين باشينا گؤلله ديرهئچ اولماز(تاتلي سس)،آنجاق كاسيب دوردوغو يئرده ضربه مغزي اولار!
كاسيب ايستر قوناق ساخلاسين،دئير:سن آللاه دور شالواريني چيخات!!
كاسيب ماشين سورنده،كيمسه يه يول وئرمز!
كاسيب ماشين سورنده،كيمسه يه يول وئرمز!
توپلایان:آفتاب آذربایجان درگیسی


text:
لینوکس اوبونتو -نو بیلگیسایارا یازارکهن دیسک سئچیمینی نئجه ائتمهلییک؟ بو یئنی باشلایانلارین و آرتیق لایو اوبونتودنو (Live Ubuntu) اؤیرشیب دائمی اوبونتو قوللانیشینا باشلاماق ایستهیهنلرین ان چوخ و... [بیشتر بخوانید]
لینک پد چیست؟اگه وبلاگ یا سایت دارید میتونید با لینک کردن مطالب جدیدتون به اینجا بازدیدکننده های بیشتری رو جذب کنید. گاهی هم توی اینترنت مطالب جالبی پیدا میشه که دلتون میخواد جایی ثبت کنید و بعدا بخونید یا به دیگران نشون بدید، اینکارم اینجا ممکنه. دقت کنید که اینجا جای معرفی کل یک سایت نیست بلکه برای معرفی مطالب سایتها ساخته شده!
بیر چوخ اجتماعی شبکهده اولان هشتگ خصوصیتی فیسبوک طرفیندنده آرتیق ایستیفاده ائدیلیر. هشتگ خصوصیتی، توییتر،تومبلر،اینستاگرام کیمی ایجتیماعی پلاتفورمالاردا ایستیفاده ائدیلیر. توییترده چوخ گؤردویوموز... [بیشتر بخوانید]
اوچ بویودلو، شکیل سرگیسی، تبریزده کئچیریلیر،۳۷ عکاسین اثرلری ،بو اوچ بویودلو شکیل سرگیسینده، ،الجینین۳D تئلویزیونلاریندا، سرگیلهنیب.تبریزین اوچ بویودلو فوتوگراف سرگیسی۳۱ اوردیبهشت ائیله ۳ خورد... [بیشتر بخوانید]
- برچسبها:
- 3D
- الجی
- اوچ بویودلو
- سرگی
آمریکاداکی شیکاگو اونیورسیتهسیندن نوروبیلیمچیلر توخونما حسینه صاحب پروتئز ال گلیشدیرمهیی باجاردی توخونما حسینه صاحب پروتئز اللر آرتیق اوزاق دئییل. بیلیم-قورقو فیلملرینده گؤرولهبیلهجک جینسدن ... [بیشتر بخوانید]
بو گونه جن پایلاشدیغیمیز یازیلاردان ۱۰ سورو حاضیرلایب و پرتالیمیزین ایلک یاریشماسینی باشلادیق، ان چوخ سورویا دوغرو یانیت وئرن لرین ۳ نفرینه ۲۰۰۰ تومنلیک جئب تئلفونو شارژ کارتی (یاریشمایی قازانان یاریش... [بیشتر بخوانید]
اطرافیمیزی آندرویدلی جیهازلار آلمیش کن هله TV- ینیز ساده بیر TV ایسه، Rikomagic ایله اونو “عاغیل لاندیرین”. ایندیکی واختدا تبلت و تئلفون لارین بیر چوخو آندروید سیستئمینه مالیکدیرلر. آرتیق هئچ بیری... [بیشتر بخوانید]
در بازی جدید از سری بازیهای «طناب را ببر» با Om Nom در زمان سفر کنید! با Om Nom در سفر به گذشته همراه شوید و به او کمک کنید به اجدادش با آبنبات غذا دهد. ماجرایی کاملاً تازه پر از سفر در زمان، صدای... [بیشتر بخوانید]
“دیلمانج” اینگیلیس، آذربایجان تورکجه سی و آنادولو تورکجه سی چئویری یازیلیمی | تورک دیلینده تکنولوژی پرتالی
حال-حاضردا آذربایجان تورکجه سی-اینگیلیس، اینگیلیس-آذربایجان تورکجه سی و آنادلو تورکجه سی-آذربایجان تورکجه سی ایستیقامتلری اوزره ترجومه ائدن، دیلمانج چئویری یازیلیمی چوخ یارارلی بیر یازیلیم دیر. بو پر... [بیشتر بخوانید]
کتاب الکترونیکی آموزش زبان تورکی، آموزش الفبا، گرامر، پسوندها، هجاها. متن های اورکی برای روانخوانی و سوالات مرتبط با مطالب آموزش داده شده، بهترین مرجع برای آموزش سریع زبان تورکی ... [بیشتر بخوانید]
ChipOnline وب سایتینین ایسته گی وآرزوسو بودور کی ائلی یه بولسون IT ساحه سینده اولان بیلگی لری تورک دیلینده اولاراق تورک لر ایچون سونسون ، آدیندان دا بللی اولان کیمی بو سایت دا تکنولوژینین بوتون ساحه ل... [بیشتر بخوانید]
09371436323 (ابراهیمی نژاد)
-
۵
-
۵
-
۵
-
۵
-
۵
-
۱
-
۱
-
۱
-
۱
-
۱
-
۶
-
۶
-
۵
-
۵
-
۵


text:
یکشنبه یکم اردیبهشت 1392
اورمونون،ائللرباغی پارکی(گؤرسل)
اورمونون ائللرباغی پارکی ؛41هئکتار ساحه ایله ؛اورمونون، ان بؤیوک پارکی ساییلیر. بو گؤزل پارک ،والفجر خیاواننیندا و شهر چایینساحیلینده یئرلهشیب.
ائللرباغی،بیر 5.2هئکتارلیق یاپایگؤله(مصنوعی گؤل) صاحیب دیر؛ بو گؤلون، سو توتونجو،14مین مترمکعبدیر؛گؤل اوزهرینده ،اؤلکهداشلار و توریستلر اوچون گمی و قایق مینمک ایمکاناتی واردیر.
ائللرباغی پارکی ،گؤزل و فرقلی گؤرونتو ایله؛اوزل اولاناغلارا صاحیبدیر،اوجوملهدن:
- اوستو آچیق آمفی تئاتر
-ساغلاملیق جادهسی
-اوشاق اویونجاغی
- اؤزل آلاچیق و اوتوراجاق
-اونلولر کئچیدی(گذر مشاهیر)
-اوتو بانک
-پارکینگ
-و...
اورمو بلدیهسی؛پارکین، گلیشمه آردیندا،قوشلار و گوللر باغی،ایسکئیت پیستی،گؤل ده، آدا و یاریمآدا تؤرهتمهیئ، گؤزلهنیب.
اونلولر کئچیدی
اوستوآچیق آمفی تئاتر
قایناق:اورمو اؤلکهسی


text:
ایلاهـی بـۇ سـۆد امـهر گـۆلعــوذاره مـن نـه دئییـم
سۇ ایستهییر بۇ سۇسوز شیر خواره من نه دئییم
اَلـوْو وئــریـر نفسـی، آغـلایێـب بـاتێبـدێ سسـی
نه سۆد وارێم نه سۇ، ائیلیم نه چاره من نه دئییم
گرهک اؤزۆم سۆ ایچهم دؤشلهریم دوْلا سۆدیلهن
قـۇرۇ دؤشـۆم بـۇنـو ائیتمیـر، اداره مـن نه دئییـم
بئشگینـه سالێـرام هئـی نفـس وۇرۇر یــوْرۇلــور
نفس دۆشور یوْرۇلاندا شـۆمارهیه مـن نه دئییـم
آتێـم دۇتـوم نقـهدهر ساخلایێم قۇجاقیمـده
دؤزۆم نئجه بۇ سییَه روزیگاره من نه دئییـم
******
ائـی کربلا سنـه مئهمـان گتیرمیشـهم
یئتمش نفر گؤزهل قوربان گتیرمیشـهم
مینلرجـه کـوفیـان دعـوهت یازێـب منـه
گلسهن آمانداسان بۇ دشت-ی-ایمنه
قوربانلارێن سایێـم بیر- بیر آدێن سنـه
عباس تک مـه-ی-تابـان گتیـرمیشـهم
گلدیم صفا دل-ی-مغلوبه اؤرگهدهم
صبـر-وْ-تحمّلــی ایــوبــه اؤرگــهدهم
عشقین عقوبهتین یعقوبه اؤرگهدهم
اکبر کیمی مه-ی-کنعان گتیرمیشهم
فیکریم بۇدور منی قوْیسا اگـهر فلــهک
قارداشێم اوْغلۇنا بیر توْی دۇتام گـرهک
تــازه گلیـن سـالا بـاشـه قـارا لچــهک
توْی حیجلهسی اوْلا ویران گتیرمیشهم
بیر صفده دۆزمیشهم یئتمیش دیلاوهری
شیرین غــزهللــهری رعنـا گــؤزهللــهری
اووهلــــده اکبــــری آخـئـــرده اصغــــری
جانانه قوْچ قـۇزۇ قــوربان گتیـرمـیشـهم
هـر نازهنیـن منـه بند-ی-دل-وْ-جیگـهر
باشینده هر تئلی مین یوسیفه دَگـهر
یارێـم نیثـاریمـی ائتسـه قبـول اگــهر
سینهمده سۆت امهر جئیران گتیرمیشهم
ذیبح-ی-عظیمین اؤز معناسیدیر بالام
عهد-ی-الستیمین ایمضاسیدیر بالام
آخئـرده کـی خــط زیبـاسیـدیـر بــالام
الده ائدیب بؤیۆک عونوان گتیرمیشهم
******
من یۆز قوْیان زامان، بۇ نهر-ی-علقمه
زمزم دیلیمجا چوْخ، ائیلهردی زمزهمه
******
ایهـاالنـاس گلیـن گــردیش-ی-دؤورانــه باخێـن
قۆدرهت-ی-مطلق-ی-خالق-ی-سبحانه باخێن
اۇیمایێن فانـی اوْلان کبکـهبــهیـه دَبــدهبـهیــه
چشم-ی-عیبرهتله گلین عالم-ی-ایمکانه باخێن
زرق-وْ-برق ایکـی گـؤرۆرسـۆز بـو فنـا دهـریده سیـز
یئل اسهن وقته گئدین شمع-ی-شبیستانه باخێـن
بیر سێنێق کؤرپۆیه بنزهر سۇیون اۆستۆنـده جاهـان
اوْردا منـزیل ائلهمهز عاقل-وْ-فرزانه باخێن
باخمایێن هرزه آغێزلاردا اوْلان لغلهغهیه
انبیاء صؤحبهتینه، پند-ی-حکیمانه باخێن
قویمایێن خوار اوێلا قرآنوزێ انجیل کیمین
توْز باسێب گرچه سیلین، بیرده بو قرآنه باخێن
مسلمینین سایـێ میلیاردی گئچیب دونیـاده
ولی بو کئثرهتلهن نیسبهت-ی-نوقصانه باخێن
هامێ ادیان آرا{سێ} بۇ دینی الله بَیهنیب
بیر گلین سیزده پسندیده-ی-یزدانه باخێن
دئمهیین میللهت-ی-ایسلام عقب اوفتاده دیلهر
ضعف-ی-ایسلام دَگیل، ضعف-ی-مسلمانه باخێن
اجنبی تفرقهسی یئتمیش ایکی فیرقه ائدیب
اوْلدێلار بیر- بیرینه گؤر نئجه بیگانه باخێن
قلب-ی-ایسلامیدی مکه اوْتۇروب آمریکا
قل اعوذ اوْخۇیون قلبده شئیطانه باخێن
بۇ علی دۆشمهنی باخ گؤر نئجه بیغئیرهتیمیش
اَگلهشیب مصدر-ی-دیوانیده دیوانه باخێن
ائی مسلمانلار آلێن اسلحه ایمداده گلین
شوروی قصد-ی-تجاووز ائدهن افغانه باخێن
شیعهلیک جوهری هر یئرده کی وار غئیرهت وار
دؤرد ابرقدرتی رد ائیلهدی لبنانه باخێن
انبیاء مکتبی اینسانه سعادت یارادار
خئبث-ی-ابلیسی بیلین، حیکمهت-ی-لقمانه باخێن
آز بۇ بئش گۆنلیک اوْلان نئعمهتی دؤرد اللی دۇتون
سعی ائدین عالیم اوْلۇن، عالهم-ی-عیرفانه باخێن
هر شب-ی-جمعه گئدین ساحت-ی-قبریستانه
توْپراق آلتێندا یاتان سائیل-وْ-سولطانه باخێن
عرض-وْ-طولینده بیر آز فیکر ائیلهیین قبرلرین
جرم-ی-حبس-ی-ابده،تنگی-ی-زیندانه باخێن
ناز بالیشده یاتان گۆنلهرینی فیکر ائلهیین
داشا پَر قۇ یئرینه باش قوْیان اینسانه باخێن
بۇ همان شخصیدی قوْیمازدێ قوْنا توْز باشێنا
توْپراق آلتێندا یاتێب گؤر نه ذلیلانه باخێن
بۇ همان شخصیدی توْپراقا قوْیمازدێ قدهم
باش قوْیۇب ایندی او توْپراقه فقیرانه باخێن
نه سالێر یادینه اولادی نه ده اقوامی
هئی سێزیلدیر بالالارێم، من-ی-نالانه باخێن
من گؤز اۆستۆنده سیزی بسلهمیشهم دۆنیاده
قاباغێزدا آچێلان سوفره-ی-الوانه باخێن
سیزون اۆستوزده یالان قالمادێ من خلقه دئدیم
سیزلره خاطیر الیمدهن گئدهن ایمانه باخێن
یالان آند ایچمیشهم ازبس که رسول اللهه
اوْدا کی دۆشمهن اوْلوبدور من نادانه باخێن
آل وئریمده سیپهر ائتمیشدیم ابوالفضل آدێنی
اوْدا لۆطفین کسیب از بس، بۇ پریشانه باخێن
سیزه خاطر نه ترازونی دۆزهتتیم نه داشی
کم ساتێب آرتێق آلان سیفله مسلمانه باخێن


text:
کؤنلوم سینه مده چوخ چابالی یر
هرزامان یوخومدا گؤرنده سنی
چوخلاری یاریشدی کؤنلوم آلماقا
هاما کؤنلوم سئچدی برنده سنی
گئجه لر هجرینده یاندیم کول اولدوم
چلله تک ساچیمدا هورنده سنی
آلتی ایل حسرتله گؤز یولا تیکدیم
تمیز عشقیم چکدی هوراندا سنی
تانریما شوکر ائددیم هر سحر آخشام
منــه لطف ائیله ییب ورنــده سنی
قونچه یدین دولاندیم باشووا گولوم
آغلادیم یئل یولوب درنــــده سنی
اعظم شعرلرینده سنی آختاریر
گورور سمالادا پرنــــــد ه سنی
نه گؤزه ل ! گولوم سن اوجالاندین
تانری د ا سئچیب دیر برنده سنی!!!!!!!
+
نوشته شده توسط اعظم رضاچائی در یکشنبه سوم شهریور 1392 و ساعت
18:33 |


text:
yildrim7hgh نوشته:
چوخ ساغ اولون lil El g!N lil خانیم
اؤنجه اعتیراف ائله مه لییم کی سیزین ذوق و سلیقه ز و البته صبر و حوصله ز مطلب لریزده چوخ گوزه گلیم و اوره گه یاتاندی اونا خاطیر سیزدن تشککورومی بیلدیرمک ایستیرم
سونرا بو تاپیک دئماق اولار بایاتیلاریمیزا گورا دی و من نئچه مدتی دی کی بوجور بیر تاپیک آچیلماق اوچون فیکیرلشیردیم کی خوشبختانه سیز زحمتین چکدیز اومود بو کی من و باشقا دوستلار بو تاپیک ده چالیشغان اولموش اولاق
mrCCCCccccccccccc...sag Olun(ghol iconi)i
sizin lotfuz varrrrrr...Ya$iyasizzzzzzzz
choOoOox sondum ki sevdizzzzzzzz